Veretu jaht sarvedele - Saarte Hääl\nSARVEMEES: Lisaks sarvekogumisele on Tarmo Kuuder ka endale mõne sarve lasknud teha.\nSaaremaa metsades liigub ringi nii mõnigi sarviline, kel kombeks oma uhke sarvekroon korra aastas maha heita. Orissaare kandi mehel Tarmo Kuuderil on jällegi kombeks leitud sarved kokku korjata.\nKareda külas elava Tarmo isa ja vend on mõlemad jahimehed. Ise pole ta kunagi püssiga metsa läinud, fotoaparaadiga küll. “Olen hobikorras tegelenud loodusfotograafiaga nüüdseks umbes kaheksa aastat ja metsades jalutades jäi ka mõni heitsarv silma. Need sai ikka koju toodud,” selgitab Tarmo, kuidas üks hobi teiseni viis. Nagu öeldud, esimesed sarved leidis Tarmo juhuslikult. Alles hiljem hakkas ta neid spetsiaalselt otsides metsas käima.\nSarvi otsib mees kevadel\n“Sarvejahil” käib Tarmo kevaditi ja peamiselt Orissaare valla piires. “Selleks ajaks on kõik meie looduses elavad sarvilised oma sarved maha ajanud ja alustavad uute kasvatamisega,” teab Tarmo. Lisaks on kevad hea aeg seetõttu, et lumi on rohu maha surunud ja nii paistavad sarved paremini välja. Ringi metsas teeb ta üldiselt paaril päeval nädalas ja kui rohkem vaba aega käes, siis tihedaminigi.\n“Otsimas käin seal, kus loomi sarveheitmise ajal kõige rohkem näha on olnud,” selgitab Tarmo. Hirvesarvi leiab ta tihtilugu suurte põllumassiivide äärsest metsast ja ka põldudelt, kus loomad talviti põllumeeste silo käivad söömas. Põdrasarvi võib leida praktiliselt igast metsast, kuid kõige suurem tõenäosus on neile peale sattuda rabaservas.\nPikem artikkel Tarmo Kuuderi hobist ilmus laupäevases saarte Hääles.\nLisatud: 02.05.2016 / 14:26\nMuhe mees ja vahva hobi!


Kolme miljoni dollari Spin & Go'd – piiratud väljalase\nJackpot Spin & Go'd on kohal!\nSpin & Go'd on populaarsed kiired pokkeriturniirid, kus võid suuri auhindu võita kõigest minutitega. Nüüd võid tänu Jackpot Spin & Go'dele võita kuni miljon dollarit!\nMiljonidollarine peaauhind läheb erinevatel Spin & Go sisseostu-tasemetele jagamisele erinevatel aegadel. Seda, millistel turniiridel on hetkel seitsmekohaline auhind mängus, näed Spin & Go lobbyst.\nSarnaselt traditsioonilistele Spin & Go'dele algavad turniirid kohe, kui liitunud on kolm mängijat. Seejärel ilmub laua keskele rullik ja kohe, kui see on pöörlemise lõpetanud, selgub kui suure auhinnafondi peale mängima asutakse.\nKas oled valmis, et kõigest mõne minutiga võib sinust saada miljonär? On vaid üks võimalus selgust saada...\nJärgmisena toome sinuni kõikide Jackpot Spin & Go’de võimalikud auhinnad ning nende võiduvõimalused.\n0.25-dollarise sisseostuga Spin & Go'd\nMiljonit dollarit (lisaks 100 000 dollarit nii teisele kui ka kolmandale kohale) 1/50 000 000\n50 dollarit (lisaks 5 dollarit nii teisele kui ka kolmandale kohale) 750/50 000 000\n25 dollarit (lisaks 2.50 dollarit nii teisele kui ka kolmandale kohale) 1875/50 000 000\n6.25 $ 25 000/50 000 000\n2.50 $ 125 000/50 000 000\n1.25 $ 2 125 000/50 000 000\n0.75 $ 18 850 252/50 000 000\n0.50 $ 28 872 122/50 000 000\n1-dollarise sisseostuga Spin & Go'd\nMiljonit dollarit (lisaks 100 000 dollarit nii teisele kui ka kolmandale kohale) 1 / 10 000 000\n25 $ 10 000 / 10 000 000\n10 $ 50 000 / 10 000 000\n5 $ 850 000 / 10 000 000\n3 $ 2 760 102 / 10 000 000\n2 $ 6 328 847 / 10 000 000\n2-dollarise sisseostuga Spin & Go'd\nMiljonit dollarit (lisaks 100 000 dollarit nii teisele kui ka kolmandale kohale) 1/10 000 000\n400 dollarit (lisaks 40 dollarit nii teisele kui ka kolmandale kohale) 300/10 000 000\n200 dollarit (lisaks 20 dollarit nii teisele kui ka kolmandale kohale) 750/10 000 000\n50 $ 10 000/10 000 000\n20 $ 50 000/10 000 000\nViiedollarise sisseostuga Spin & Go'd\n1000 dollarit (lisaks 100 dollarit nii teisele kui ka kolmandale kohale) 300/10 000 000\n500 dollarit (lisaks 50 dollarit nii teisele kui ka kolmandale kohale) 750/10 000 000\n125 $ 10 000/10 000 000\n50 $ 50 000/10 000 000\n10-dollarise sisseostuga Spin & Go'd\n2000 dollarit (lisaks 200 dollarit nii teisele kui ka kolmandale kohale) 300/10 000 000\n1000 dollarit (lisaks 100 dollarit nii teisele kui ka kolmandale kohale) 750/10 000 000\n250 $ 10 000/10 000 000\n100 $ 50 000/10 000 000\n25-dollarise sisseostuga Spin & Go'd\n5000 dollarit (lisaks 500 dollarit teisele ja kolmandale kohale) 300/10 000 000\n2500 dollarit (lisaks 250 dollarit nii teisele kui ka kolmandale kohale) 750/10 000 000\n625 $ 10 000/10 000 000\n250 $ 50 000/10 000 000\n50-dollarise sisseostuga Spin & Go'd\n10 000 dollarit (lisaks 1000 dollarit teisele ja kolmandale kohale) 300/10 000 000\n5000 dollarit (lisaks 500 dollarit teisele ja kolmandale kohale) 750/10 000 000\n1250 $ 10 000/10 000 000\n500 $ 50 000/10 000 000\n100$ 4 552 847/10 000 000\nKui sul on Jackpot Spin & Go turniiride kohta küsimusi, võta palun ühendust klienditoega.


Biograafia poliitika (II) - Daniel Larison - 2019\nSomaalia koer hammustab halli leedi\nTõelised lood ameeriklastest, kelle on müünud Trump ja vabariiklased\nKa mina ei jälginud Palini kõnet\nKümme asja, mida tuleks ISISe sõjas jälgida\nRon Pauli tund\nKuidas Bigelow tõi Bushi tagasi\nPaavstidest ja populismist\nSaltsmani jaoks pole maagiat\nRomney välispoliitilised eksimused hakkavad tema kampaanias maksma\nTrükiajakirjanduse kella surm\nUSA, India ja Iraan\nParim asi “Argo” kohta\nMcCaini ja Obama kampaaniad on peegel-vastandid. Hr McCain pakub vähe elulugu, samas kui hr Obama on kõike muud. ~ Karl Rove\nSee on naeruväärne ja üllatab mind pisut, et isegi keegi nii ebaaus kui Karl Rove prooviks seda kõige jultunumat valet edasi anda. McCain pakub vähe elulugu? Kandidaat, kes käis ise kujundatud biograafiatuuril, pakub vähe elulugu? Siis oli tema esimese riikliku reklaami väike asi: see oli nii ainevaba ja kinnisideeks McCaini ajast Vietnamis, et reklaami nimi oli McCain seerianumber! Isegi tema kampaania juhtlause „Riik esimesena” on pidev meeldetuletus sellest, kuidas ta soovib oma sõjaaja teenistust oma kindla ametikoha kvalifikatsioonina esitleda. On tõsi, et Obama kandidatuur põhineb tema elulool, kuid see on ka McCaini oma, ja selle väite puhul on kummaline mõista, et McCain on valimistel seda punkti saavutanud, tuginedes oma kindlatele teadmistele poliitikavaldkonnas. Ma pole kindel, et niigi õndsalt sõnumivaba McCaini kampaania võib McCaini eluloole veelgi enam keskenduda kui see praegu on.\nVaata videot: "Hommikusöök staariga": Peeter Võsa ja tema räpane elulugu võtab sõnatuks (November 2019).\nCopyright 2019 \_ Ameerika erakonnad \_ Biograafia poliitika (II)


Patsientide liidu juht EMOde "sisenemiskeelust": suureneb surve kiirabile, osa haigeid jääb üldse vajaliku abita - DELFI\nPatsientide liidu juht EMOde "sisenemiskeelust": suureneb surve kiirabile, osa haigeid jääb üldse vajaliku abita\nEesti patsientide liidu juhatuse liige Kadri Tammepuu sõnutsi EMOde vastuvõtupoliitika karmistamine probleeme ei lahenda: perearstide vastuvõtuajad on napid ehk EMOde asemel koormataks kiirabi. Ta rõhutab ka, et tavainimene ei pea oskama endale ise diagnoosi panna.\nIda-Tallinna keskhaigla erakorralise meditsiini osakonna juhataja Märt Põlluveer kinnitas eile, et Tallinna haiglad panevad koostöös kiirabi ja perearstidega kokku nimekirja seisunditest, millega üldse võib erakorralise meditsiini osakonda (EMO) pöörduda. Kui tuled muu murega, siis soovitatakse perearsti poole pöörduda.\nKadri Tammepuu ütleb, et patsientide liit jälgib murelikult tervishoiusüsteemi arenguid, mis tõukuvad põhiliselt rahapuudusest. "Töökorraldust soovivad korraga muuta nii EMO kui kiirabi, tänaseni patsiendi jaoks ühed kindlamad võimalused abi saamiseks. Kiirabide eelarve käesoleval aastal vähenes ja kulude tõus EMO-s sööb niigi vähendatud eriarstiabile ette nähtud vahendeid haiglas," nendib ta.\nTa ütleb, et muutes patsiendi "sisenemist" EMOsse karmimaks, tekib suurem surve kiirabile. "Loodetakse, et esmatasandi tervisekeskused lahendavad probleemi, kuid neid pole veel ehitama hakatudki. Kuna tervishoiusüsteemi osad on tihedalt seotud, siis ei tohiks üks osapool ainuisikuliselt otsustada reeglite muutmist oma valdkonnas," märgib ta.\nTallinna EMOd muudavad vastuvõtupoliitika rangemaks: seisund pole raske ja erakorraline?! Teid me vastu ei võta! (458) 29.03.2017\nTervishoiutöötajad nõuavad Ossinovskilt konkreetsemaid samme arstiabi rahastamisel (20) 31.01.2017\nPerearstid võtavad vastu vaid 20 tundi nädalas\nTammepuu toob välja, et pea kolmveerand perearstidest töötavad üksikpraksistes ning võtavad vastu 20 tundi nädalas. "Abiarsti palganud suuremad nimistud võivad küll pakkuda pikemaid vastuvõtuaegu, kuid enamike patsientide probleemi see ei lahenda. Maal toimub tihti sama perearsti vastuvõtt mitmes kohas ja igaühes neist kord-paar nädalas," märgib ta. "Tohtrid saavad riigilt pidevalt juurde uusi ülesandeid, mille täitmisega saadakse erinevalt hakkama. Nii kuulemegi järjest sagedamini, et perearsti juurde pääseb patsient alles paari-kolme nädala pärast. Unustada ei saa ka neid ligi 80 000 inimest, kel puudub üldse ravikindlustus ja tihti ka perearst."\nTammepuu hinnangul on perearste puudu ja naiivne on arvata, et olemasolevad hakkaksid järsku rohkem tööd tegema. "Nii jõuame ikka rahastamise juurde tagasi. Apteekide puhul on Tallinnas öövalve tagatud näiteks linna poolt korraldatud vähempakkumisega. Ilmselt oleks odavam ja patsiendikesksem töötundide välisel ajal täiendavalt rahastada EMO-de läheduses perearstiteenust esmatasandi tervisekeskuses või haiglaruumides."\nPatsiendid ei pea oma tervislikku seisundit õigesti hindama\nTammepuu lisab, et palju räägitakse süsteemi kurnavatest patsientidest, kelle arvu on võimalik mõõta. "Samas need inimesed, kes ei julgeks uuenduste järgselt EMOsse minna, kuigi seisund nõuaks, jäävad tähelepanu alt välja ja sisenevad tervishoidu hiljem juba suurema ravikulu vajadusega. Haigusi ei tunne alati ära ka arstid, sestap pole realistlik kõigilt patsientidelt nõuda oma tervisliku seisundit õiget hindamist. Aga kindlus arstiabi saamiseks peab olema igaühel."\nTammepuu ütleb lõpetuseks, et liit toetab inimeste teadlikkust tõstvaid algatusi. "Näiteks viimati aitasime arstidel inimkeelde panna patsientidele mõeldud abimaterjali, mis aitab neil otsustada EMOsse mineku vajaduse üle."\nInfo, mis tervisenäidustuste puhul EMOsse pöörduda, leiab SIIT.\nITK EMO juhataja: jaanipäeval vigastavad eestlased end joomaste sportmängude ja...


Sündinud 16.02.1960, Tallinn\nTöökoht: Saue Linnavalitsus, linnapea\nHaridus: Kõrgem, Tallinna Ülikool (TPedl)\nKuid loomulikult on kõige tähtsam tegeleda europarlamendis sellega, milleks EL loodi – luua liikmesriikidele majanduslikku jõukust ja tagada rahu. See oli ka põhjus, miks astusime EL-i. Suurem rõhk peaks olema nn uute liikmesriikide majanduskeskkonna arendamisel, võrdse elatustaseme ja heaolu loomisel kõikidele liikmesriikidele. Ma ei nõustu meie tänaste valitsusjuhtide seisukohaga, et peale käesolevat EL eelarveperioodi peab Eestist saama mitte toetuste saaja, vaid pealemaksev riik.\nSee on võimalik alles siis, kui meie heaolu on ühtlustunud kesk-Euroopa tasemega. See on oluline, kui me räägime EL sisesest võrdsusest ja solidaarsusest, sest täna oleme paraku eurotsooni üks vaesemaid riike. Rõhku tuleb panna ELi tõuke-, ühtekuuluvus- ja regionaalarengufondide paremale kasutamisele ning majanduskasvu ja tööhõive suurendamisele. Toetused peavad olema võrdsed, täna saavad näiteks Eesti põllumehed 4-5 korda väiksemaid toetusi kui nn vanade liikmesriikide põllumehed. Vajalik on öelda aktiivselt sõna kaasa EL eelarve ja strateegia koostamisel.\nHenn Põlluaas: sain Ratase otsusest teada alles hommikul ajakirjanikelt. Ta oleks pidanud enne koalitsioonipartneritega arutama (43)\n13.jaanuar 2021 12:45\nRiigikogu esimees Henn Põlluaas (EKRE) loodab, et praegune koalitsioon võiks ikka võimul jätkata. Samas nendib ta, et Jüri Ratase otsus võis olla ennatlik.\nVIDEO JA BLOGI | "Nojah, mis seal ikka," lõpetas Henn Põlluaas abielureferendumi saaga. "Istung on lõppenud." (412)\nTaas Vene meedia luubi all: riigikogu esimees süüdistas Reformierakonna saadikuid riigireetmises (162)\n10.jaanuar 2021 17:58\nVene meedia lõi täna taas kihama, kui Riigikogu esimees Henn Põlluuas süüdistas abielureferendumile Venemaa -teemalise muudatusettepaneku teinud reformierakondlasi riigireetmises.\nRiigikogu Donald Trumpi toetusrühm toetab Trumpi veel alla kahe nädala (96)\n08.jaanuar 2021 13:47\nTrumpi toetatakse kuni 20. jaanuarini, kuni mees veel USA presidendina ametis on. Rühm sisuliselt ära ei kao, muutub vaid nimi.\nVIDEO ja INTERVJUUD | Karjumine riigikogu koridorides. Poolamets: te võite oma obstruktsiooni jätkata õues, lumehanges (588)\n07.jaanuar 2021 13:58\nPõhiseaduskomisjoni istung abielureferendumi eelnõu teemal kiskus nii kiiva, et esimees Anti Poolamets otsustas selle katkestada.


Eksklusiivsed perefotod! Tanja ja Miku esimesed jõulud koos Teodoriga\nKaanelugu 14. detsember 2018\n"Ootan põnevusega, et saaks Teodorile tema esimeste jõulude avastamise rõõmu ja maagiat pakkuda. Tahan, loodan seda ägedat lapselikku rõõmu ka ise jälle tunda, tänu sellele, et tema tunneb seda," räägib Tanja Mihhailova-Saar. Järjest menukam meie lavatäht, kelle perre kolleeg Mikk Saarega sündis poeg kaheksa päeva varem, kui Eesti Vabariik 100aastaseks sai.\nOn laupäeva pärastlõuna ja tänavad inimestest õige tühjad. Ilmselt on normaalsed inimesed käinud peredega sompus ilma eest varjus kaubanduskeskustes advenditunnet otsimas ja tõmbunud nüüd oma kodus kerra, ikka lähenevate jõulude tunde ootuses ja lootuses.\nTanja Mihhailova-Saar (35) hüppab Nõmmel kodumaja ees oma auto rooli ja võtab suuna Pärnu poole. "Meil on Swingersitega seal üks esinemine, sealt "lendan" kohe tagasi, õhtul kell üheksa ootab Tallinnas üks akustiline kontsert," ütleb ta õnnelikult.\nKõlad menukalt! Oled nii tööl kui nüüd ka kodus topelt nõutud. Mis kellast sa täna jalul oled?\nTäna läks suhteliselt hästi, tõusin pool kümme. Magama sain kella kolmest. (Naerab.)\nAga ei, uneajaga hakkab meil vaikselt juba paremuse poole minema. Seni sain seda parimal juhul kolmest poole seitsmeni. Aga viimasel ajal tundub, et poisil hakkab mingi sisemine režiim muutuma, ta on hakanud ärkama poole üheksa kuni kümne paiku, mis on tore. Muusikutena oleme Mikuga harjunud poolest ööst magama minema – selles osas paistab Teodor olevat väga oma vanemate poeg.\nUudised: Ingrid Marguse ja Martin Saare armulugu jätkub New Yorgis, Sulo ähvardab kitarrilõhkujat kohtuga\nÄritipud spaahotelli sisseõnnistamisel\nSuperstaar hädas olmemuredega! Uudo Sepp laenab isalt raha, et pealinnaeluga toime tulla\nKeit Pentus-Rosimannus - väikese põrgulise isikliku elu võitlused\nNäosaate grande finale!\nHenrik Normann on süüdistustest häiritud\nKirju seltskond restoran Odessa avamisel!\nTeleuudised: "Inglite aeg" ja "Jõulusoojus" aitavad abivajajaid\nHoroskoop 14.-20. detsember: Neitsit ootavad üllatused\nLOE 14.12.18 AJAKIRJA KAANEST KAANENI


Omavalitsuste maksutulud kasvavad\n7. november 2010 kell 15:00\nOktoobris toimus murrang kohalike omavalitsuste maksulaekumises, sest üle pika aja oli tulumaksulaekumine taas plussis. Oktoobris kogusid omavalitsused tulumaksu 2,5 protsenti enam kui aasta eest, viimati kasvas maksulaekumine 2008. detsembris.\nSuurematest valdadest kasvas maksulaekumine kõige enam Rae vallas 22%, Tartu vallas 15% ja Viimsi vallas 13%. Kõige kehvemas seisus olid Loksa ja Keila linn, kus makse laekus vastavalt 32 ja 23% vähem. Suurima omavalitsuse Tallinna linna tulumaksulaekumine kasvas oktoobris eelmise aastaga võrreldes 2%.\nRae vallavanem Veigo Gutmann põhjendab tulumaksu laekumise märkimisväärset kasvu sellega, et tõenäoliselt hakkab üldine majanduslik olukord paranema. “Kõige suurem roll on arvatavasti sellel, et meie valla töötuse määr jääb alla 5 protsendi ja maksumaksjate arv on suurem kui 2009. aasta oktoobris,” selgitas Gutmann.\nKohalike omavalitsuste statistikast selgub, et Saue valla tulumaksulaekumine on oktoobris võrreldes mullusega kasvanud 8 protsenti. Vallavanema Andres Laisa kinnitusel on kasvu keeruline kommenteerida, kuna eelmise aasta novembris toimus müstiline tulumaksu laekumise kukkumine. “See ei olnud ainult meie valla eripära ja ma arvan, et seal tekkis mingisugune arvestusmetoodika viga,” rääkis Laisk.\nKui nüüd see teoreetiline anomaalia kõrvale jätta, on 8 protsendiline tõus reaalselt matemaatiliselt seletatav, kuna meil tuli aasta alguses juurde 120 elanikku ja tööpuudus on ka 2% vähenenud, lisas Laisk.\nLangus oli erandKeila linnavalitsuse finantsjuht Avo Reiska tunnistab, et 23% maksulaekumise langemine on veidi üllatav. “See on halb tulemus, kuid me ei ole selle põhjuseid analüüsinud,” rääkis Reiska. Ta lisas, et töötuse määr on vähenenud ja elanike arv kasvanud, kuid siiski on tulumaksu laekumine kahanenud.\nJärgmise aasta eelarvet Reiska sõnul oktoobri kuu tulemused ei mõjuta ja see jääb erakordseks näiteks. “Ühe kuu tulemuste pealt ei ole põhjust järeldusi teha, tuleb ikkagi vaadata kogu aasta laekumisi ja võrrelda neid eelmise aastaga. Kui vaadata Keila linna maksulaekumisi terve 2010. aasta jooksul, siis pole sellist vähenemist varem ette tulnud,” rääkis Reiska.\nJärgmisel aastal rohkem investeeringuidGutmanni sõnul planeeritakse Rae valla järgmise aasta eelarvesse rohkem investeeringuid. “ Tegevuskulud jäävad samaks, investeeringute osa eelarves kindlasti kasvab ja lisaks kuulub eelarvesse ka mõistlikul hulgal reserve,” rääkis Gutmann.\nKa sel aastal moodustasid valla eelarve mahust üle 10% reservid, aastalõpu seisuga peaaegu 14-15%. “Seda ju ei tea, millal jälle kusagilt raske aeg saabub,” põhjendas Gutmann.\nUut eelarvet suurendab ka Saue vald, kuna vallavanema kinnitusel koostatakse järgmise aasta eelarve selle aasta tegeliku laekumise põhjal. “Eelarve tuleb järgmisel aastal mitmel põhjusel suurem - esiteks lisame sinna sel aastal tegemata jäänud investeeringud ja suurendame ka tulumaksu võrra,” rääkis Laisk.\nPaljud sel aastal alanud projektid finantseerimist jaa omafinantseeringud Euroopa toetustele on vaja käiku panna, lisas Laisk.


Treener: "Margus Hundist võib saada ameerika jalgpalli superstaar!" | Õhtuleht\nTreener: "Margus Hundist võib saada ameerika jalgpalli superstaar!" (23)\nÕhtuleht Online, 6. veebruar 2009, 17:58\n"Margus Hunt... Ütlen teile, et see mees on eriline. Uskumatu atleet. Temast võib saada ameerika jalgpalli superstaar!" tutvustas Southern Methodist University ameerika jalgpalli meeskonna peatreener June Jones oma uut mängijat.\nPressikonverentsil, kus tutvustati ülikooli vastseid mängijaid, peatus Jones pikalt eestlasel. "Vaatasin Hunti kolm päeva... Ta on uskumatult võimas atleet. Võimas ja kiire. Mänginuks Hunt keskkoolis või college'is neli aastat ameerika jalgpalli, olnuks ta praegu USA parim kaitsemängija."\nJones tutvustas Hundi kettaheitja karjääri ja lisas hämmastusega, et Eesti riik ei kavatse noormehe eest õppemaksu maksta. "Võtsime Hundi jalgpallimeeskonda ja nüüd saab ta täisstipendiumi."\nJones ennustas eestlasele kõrget lendu. "Ta tunneb Tennessee Titansi mängijat Michael Roosi, kes on Eesti rikkaim sportlane. Hunt näeb, et temagi võib samale tasemele tõusta. Ka mina usun, et Hundist saab kõrgelt hinnatud jalgpallur ja ta pääseb NFLi. Ütlen teile, Hunt on äärmiselt huvitav mängija."


Ettevõtjad üritavad hoida ostujõudu - Kaubandus\nEttevõtjad üritavad hoida ostujõudu\nMitmed ettevõtted loodavad järgmisel aastal töötajate palganumbrit suurendada vähemalt nii palju, et reaalpalk ei väheneks. Erandiks on ehitajad, kelle tunnihind juba langeb.\nBetoneks Ehituse tegevjuhi Rain Airiku kinnitusel on ettevõttes palgakärped juba teoks saamas. “Meie tegevusplaan näeb ette palku sel aastal 20–30% vähendada. Eelkõige on tegemist põhipalkadega,” selgitas ta. Airiku hinnangul on palga kõrval võimalik ettevõtetel vähendada töötajate arvu, samuti piirata soodustusi. “Ilmselt on kõik kolm varianti mõistlik kasutusele võtta ja suurendada tulemuspalga võimalust,” ütles Airik.\nEhitajate keskmine tunnihind jäi teises kvartalis 90 krooni alla. Veel neli aastat tagasi oli see 45 krooni.\nTöötasude vähenemist ehitussektoris ennustas ka konsultatsioonifirma PW Partners tegevdirektor Peeter Võrk. “Ehitajate tasude kohta võiks öelda, et need läksid üle mõistuse suureks. Seal tuleb kindlasti korrektsioon. Või on juba tulnud,” hindas ta olukorda. Samas ei puuduta palgalangus kõiki ehitusfirmade töötajaid. “Väheneb küll tööliste tasu, aga kontoritöötajad, insenerid, mänedžment – nendega ei juhtu midagi, välja arvatud muidugi need firmad, mis kokku kukuvad,” uskus Võrk.\nPrisma Peremarketi tegevjuhi Janne Lihavaineni sõnul on väike palkade tõus järgmisel aastal endiselt vajalik, kuid selle suurus sõltub kaubandusettevõtte efektiivsusest. “Tootlikkus on see, mille arvel on palku üldse võimalik tõsta,” nentis ta. Üldist töötasude vähenemist Lihavainen loomulikult ei oota. “Tarbimine ja sisenõudlus on see, kust meie raha tuleb. Muidugi ei taha me näha palkade vähenemist,” selgitas ta. Prisma eesmärk on järgneva aasta jooksul kompenseerida oma töötajatele inflatsioon. “Kõige paremad firmad suudavad reaalpalga taset hoida,” ütles Lihavainen.\nSeptembri lõpus toimuval Äripäeva majanduskonverentsil “Äriplaan 2009” esinev Hansapanga juhatuse esimees Erkki Raasuke uskus, et keskmine palgatõus panganduses jääb mõne protsendi piiresse. Personalidirektor Tea Trahov Raasukest konkreetsete numbritega täiendada ei saanud, kuna järgmise aasta eelarve on pangal veel kinnitamata. “Lähtume meie makroanalüütikute ennustusest: Eesti keskmine palgatõus ca 10% ja reaalpalga kasv 3%,” ütles ta.\nSiiski võivad pankade palgakulud kokkuvõttes järgmise aasta jooksul väheneda. “Töötajate arv panganduses väheneb. Seda eelkõige müügiga ja tugiteenustega seotud töötajate arvel,” nentis Raasuke talle konverentsi eel saadetud küsimustikule vastates.\nPuidutöötlemisettevõtte Viisnurk finantsdirektor Einar shy; Pähkel kinnitas, et nemad palkade alandamisest ei mõtle. “Kindlasti on mõnel pool variante, kus palga alandamine tuleb kõne alla. See sõltub tellimustest. Praegu meil ei ole seda plaani,” teatas ta. Pähkel märkis, et inimene, kes suudaks täpselt ennustada aasta pärast majanduses valitsevat olukorda, peaks ilmselt töötama teise koha peal kui tema.\nPähkeli hinnangul saab lähitulevikus esmatähtsaks tootlikkuse kasvatamine. “Tootlikkus Eesti keskmisena pole keskmisele palgale järele jõudnud,” ütles ta. Samuti jääb Eesti töötaja tootlikkus alla Euroopa keskmisele. “Loomulikult jääb ka palk Euroopa keskmisele kõvasti alla, aga ettevõtte jaoks on palgakasv olnud kiire,” lisas ta.\nReaalpalga võimalikku kasvu kommenteerides ütles Pähel, et kõik taandub sellele, kui suur on inflatsioon. Kui inflatsioon jääks järgmisel aastal 5 protsendi juurde, pole reaalpalga tõusu oodata.\nReaalpalga alanemist võib karta aga transpordisektoris. Bussikontserni Atko Grupp nõukogu esimees Arvo Sarapuu tõdes, et alates 2006. aastast on ettevõtte palgakulud kasvanud igal aastal 30% või enam. Ettevõtte kulusid suurendab ka kütuse hinnatõus, samas kui riiklik ning kohalik toetus ja piletitulu märkimisväärselt kasvanud ei ole. “Tänavusega võrreldes pole järgmise aasta palgakasv õigustatud,” sõnas Sarapuu.\nSiiski saaks Sarapuu hinnangul tõsta ühistranspordi efektiivsust tervikuna, suunates raha otstarbekamalt.


Teine Itaalia kööki, nii armastatud Venemaa, on lasanje. Ja seal ei ole ilma innovatsiooni Vene koduperenaised. Põhimõtteliselt, et pitsa lasanje - need toidud, mis võib olla ja vaja katsetada. Siiski on veel originaal lasanje retsept cooking mis pärineb Itaalias.\nSuhteline ettevalmistamisel toidud on alati palju poleemikat. Keegi arvab, et peamine asi - see on kaste, kes on kindel, et maapind on veel - tainas. Ja igaüks oma õigust. Lõppude lõpuks peenelt keedetud kaste saab anda nõu eriline Kiehtovuus ja osa koostisosad on tavalise lasanje teha mitu sõltumatut huvitav roogasid.\nMuidugi on olemas ka traditsioonilise roa või lasanje klassikaline retsept, kus igaüks teab Itaalia kokad veel mähkmed. Aga see saab valmistada individuaalse retsepti, kuna Peaasi on kaste. Sest alguses, ma tahan pakkuda kahte liiki kastmega retseptid keetmine klassikaline lasanje. Näiteks see liha kastmega ja bechamellkastmega.\nSest liha kastmega vajate:\n4st.l. oliiviõli, 1 liiter sibul, 1 küüslauguküüs, 400g tomati omas mahlas, 300g veisehakkliha, porgand 1, 150g sinki (eelistatavalt lõigatakse õhukesteks ribadeks), 2 seller leherootsul, 1 spl. kuiv punane vein ja vürtsid maitsta.\n2st. piima 2st.l. jahu, 1 loorberileht, parmesani juust, 100g plaat. Õli, veidi muskaatpähklit, 250g lasagne lehed ja soola maitse järgi.\nBechamellkastmega. Sulatatud võiga pannil praadida veidi jahu. Piim on kõigepealt vaja keeta ja lisada loorberileht, muskaatpähkel, ja siis lase seista 10 minutit, seejärel piim jahuks käputäis valada piima (loorber eemaldatakse enne) pidevalt segades, pan jätkuvalt soojendada, ning segu keema Võite kaaluda seda lõpetanud.\nLiha kaste. Võta väike kauss või pannil paksu põhja ja soojuse õli seal. Selles õlis, lisage küüslaugu ja sibula (peeneks hakitud) ja kuumuta seda kõike madalal kuumusel kuni kuni sibul on poolläbipaistvad. Pärast seda on vaja lisada hakitud ribad, seller ja porgandid ja keeda umbes 5 minutit, seejärel lisada sink ja hakkliha ja hauta siis, kuni segu omandab helepruuni värvi. Järgmine samm, lisa vein ja keeda veel 10 minutit. Lõpuks lõpus, lisa hakitud tomatid (koos mahla). Hauta kõik pehmeks madalal kuumusel, mitte rohkem kui 40 t minutit.\nLõpuks on see protsess toidu valmistamisel ise. Ja nii, lasanje retsept on väga lihtne. Võtke kaussi, kus te küpsetada lasanje põhjale vala veidi liha kastmega ja sulgege lehed lasanje (kuiv). Järgmine kiht on taas liha kaste, bechamellkastmega ja seejärel riivitud juust. Siis ronimine uuesti ja nii edasi, kuni liha kaste ei lõppenud. Viimane kiht on soovitav panna lasanje, Bechamel ja parmesani. Küpsetusaeg on umbes 40 minutit temperatuuril 180 kraadi.\nHead isu! Selgub väga maitsev roog.\nMitte igaüks teab, et selline toite lasanje retsept võib olla erinev ja see võib valmistada köögiviljad ja mereannid ja liha - igale maitsele. Kuid minu jaoks kõige maitsvamad ja rõõmsameelne ikka liha lasanje retsept, et ma tahan juhtida teie tähelepanu.\nNagu eelmises versioonis on kaks liiki kaste, mida kasutatakse juba tuntud meile Bechamel ja Bolognese. Kuidas kokk Bechamel, me juba teame, kuid Bolognese eraldi vestlus.\nSee kaste on üks populaarsemaid Itaalias, on sageli valmistatud mitte ainult lasanje, vaid ka pizza, pasta ja rohkem. Muidugi, ükski retsept selle koostamise ei ole, kuid siiski hoida põhitõdesid alati. Pakun üks traditsiooniline võimalus muuta see kaste.\nSelleks pead: 900gr hakkliha (soovitavalt veiseliha), 700 g tomatipastat, 1 porgand, 0,5 sibulad suur, 100g peekonit, 450g juustu (soovitavalt mozzarella), pool klaasi punast veini, oliiviõli ja parmesani juust.\nAlustame Bolognese. Arvestades, et see kiduma umbes 4 tundi, siis kõik muu me saame teha selle aja jooksul. Nii Bolognese.\nLõika peekon kuubikuteks ja praadida porgandid ja sibul, seejärel lisage hakkliha ja veini, kõik hoolikalt segatakse (kõik küpseta madalal kuumusel). Lisa tomatipüree ja maitsesta soola. Siis mass on nähtud kaanega ja keeda 2 tundi. Kaste peetakse valmis, kui kogu vedelik on aurustunud.\nNoh, kõige tähtsam hetk - kogumik roogasid.\nlasanje lehed varem vaja keeta pehmeks ja kuiv. Noh, nagu eelmises retsept: määritud vormi kohaselt kihte bechamellkastmega, lehed on lasanje bolognese. Kõik need kihid, on soovitav panna riivitud juust ja heita väike kogus valge kastmega. Lõpus juust kiht ja ahjus 30 minutit 180 kraadi. Ja nii, maitsev lasanje retsept, et sa juba tead - valmis! Püüa süüa, te ei kahetse. See on väga maitsev!\nIslands India ookeani: kirjeldus ja foto. Reisimine saared India ookeani


Will Smithi uus film "Kaksikmees" linastub Eesti kinodes kõrge kaadrisagedusega uues 3D+ formaadis - KINOVEEB\nWill Smithi uus film "Kaksikmees" linastub Eesti kinodes kõrge kaadrisagedusega uues 3D+ formaadis\n08.oktoober 2019 12:40\n"Kaksikmees" ("Gemini Man")\nVisionäärist režissöör Ang Lee sel nädalal esilinastuv värske linateos "Kaksikmees" on üliefektsest märulist ja trikkidest tulvil põnevik Will Smithi kaksikrolliga, mis on üles võetud uusima kinotehnika HFR 3D ehk 3D+ formaadis. Nn "High Frame Rate" ehk kõrge kaadrisagedusega film võimaldab edasi anda ülimalt realistlikku pilti ja seda eriti efektselt just kiirelt liikuvates situatsioonides, luues mulje nagu rulluksid sündmused lahti vaataja silme ees reaalsuses.\n„3D+ on nimelt uue generatsiooni digitaalne formaat kaadrisagedusega 60 pilti sekundis. Kinodes üldlevinud 24-kaadrilisest sagedusest on see niisiis enam kui kaks korda suurem, andes publikule võimendatud 3D-kogemuse,“ kirjeldab uut formaati filmi levitaja Siim Rohtla, ning lisab, et 3D+ toob pildi inimsilma nägemisväljale lähemale, asetades vaataja otse tegevuse keskmesse. Suurem pildisagedus tähendab rohkem sügavust, mis võimaldab vaatajal kogeda igat kaadrit märksa rikkalikumana. „Algusminutite ajal võib 3D+ pilt tavasagedusega harjunud inimsilmale harjumatuna mõjuda, kuid juba esimeste märulistseenide ajal peaks igaüks mõistma, milles 3D+ formaadi väärtus seisneb,“ kiidab Siim Rohtla kinoelamust.\nVisuaalse loojutustamise uueks tasemeks peetav 3D+ annab publikule kõige kaasahaaravama filmielamuse, mida praegu võimalik kinodes nautida. Kõrge kaadrisagedusega võimsas 3D+ formaadis saab "Kaksikmeest" Eestis vaadata vaid loetud kinosaalides: Forum Cinemas kinodes Coca-Cola Plazas ja Viljandi Centrumis, Apollo kinodes Mustamäel, Ülemistel, Pärnus, Tartu Lõunakeskuses, Kuressaares, Narva Astris ning samuti Cinamoni kinos T1 kaubanduskeskuses. Muudes kinodes saab filmi vaadata tavapärases 2D formaadis.\nRežissöör Ang Lee on loonud ka arvukalt Oscareid võitnud filmid "Pi elu" (2012) ja "Brokebacki mägi" (2005), üks stsenarist David Benioff oli kirjutajaks sarja “Troonide mäng“ juures ning teine - Billy Ray - on kirjutanud ülieduka filmisarja "Näljamängud" esimese peatüki stsenaariumi. Osades Will Smith ("Aladdin"), Mary Elizabeth Winstead ("Cloverfieldi tee 10"), Clive Owen ("Inimlapsed"), Benedict Wong ("Doctor Strange") jpt.\nWill Smithi uus film "Kaksikmees" linastub Eesti kinodes kõrge kaadrisagedusega uues 3...\nEesti kinno jõuab esmakordselt ülimalt realistlik kõrge kaadrisagedusega 3D+ formaadis film "Kaksikmees" 02.10.2019


Tuul paisub kesknädalal taas tormiks - Ilmajaam.ee - ilm Eestis ja maailmas - Ilmateade\nTuul paisub kesknädalal taas tormiks\n9. jaanuar 2017, 11:47\nVahepeal saabunud sulailm saab peagi otsa ja ilm läheb taas kõledamaks.\nAlanud nädal möödub Eestis taas tugevate tuulte meelevallas, kohati ulatuvad puhangud 25 m/s. Õhutemperatuur jääb samal ajal valdavalt miinuspoolele ning neljapäeval saab tuul endale seltsiks ka tihedama lume- ja lörtsisaju.\nTeisipäeval ulatub Lõuna-Venemaa kohalt madalrõhkkond üle Balti riikide idapiiri, samal ajal laieneb Norra merelt Skandinaaviasse uus madalrõhkkond, seisab ilmateenistuse värskes prognoosis. Surve suureneb eelkõige päevaks, kui edelatuul tugevneb 5-12, Lääne-Eestis puhanguti 15, saartel kuni 20 m/s. Kohati sajab lörtsi ja vihma, Eesti ida- ja lõunaservas tuleb öösel ja hommikul kerget lund.\nÕhutemperatuur on Lääne-Eestis 0..+3, Eesti idapoolses osas 0..-2°C, päeval langeb ning on õhtul üle Eesti -2..-7°C.\nKolmapäeval jääb Norra merele madalrõhuala keerlema ja selle süsteemi jõuab Atlandilt uus ja väga aktiivne madalrõhkkond. Jõuliselt laieneb ägenev keeris üle Skandinaavia ja Läänemere.\nLõuna- ja kagutuul tugevneb puhanguti 15, rannikul 20 m/s, õhtu poole jätkub tugevnemine ning sisemaal võib olla puhanguid 18, saartel ja rannikul kuni 25 m/s.\nSuurt sadu praeguse prognoosi järgi veel ei tule, vaid üksikutes kohtades võib veidi lund sadada. Õhutemperatuur on öösel Eesti lääneservas -1..-6, kesk- ja Ida-Eestis -7..-11, päeval lääne pool -1..-3, ida pool -4..-8°C.\nNeljapäeval tekib Skandinaavia kohal uus osatsüklon, mis liigub edasi Botnia lahe põhjatipu suunas ja selle serv laieneb üle Läänemere ning toob meile lund ja lörtsi, võib tuisata, sest lõunakaare tuul on väga tugev.\nÖösel ulatub lõuna- ja kagutuul puhanguti 18, rannikul 23 m/s, päeva jooksul tuul veidi nõrgeneb ning pöördub õhtul edelasse. Saartel võib päeval sekka ka vihma tulla ning on jäiteoht.\nÕhutemperatuur on öösel saartel ja läänerannikul 0..-3, mandri sisealadel -4..-8, päeval Lääne-Eestis -2..+3, Ida-Eestis -2..-6°C.


Viisa ja reisidokumendid: Küprosele reisimine on Eesti kodanikule viisavaba. Siseneda võib nii kehtiva passi kui ka isikutunnistuse (ID-kaardi) alusel. TÄHTIS! Reisidokumendina on vajalik siiski kaasa võtta lisaks ID-kaardile ka pass! Pass on vajalik Põhja-Küprose külastamiseks.\nKeel: Kreeka keel. Küprosel räägitakse laialdaselt inglise keelt. Paljudes kohtades saab hakkama ka vene või mõne muu keelega.\nMaksekaardid ja arveldamine: Laialt levinud, kuigi mitte kõikides restoranides ning poodides. Pangaautomaate on palju.\nJootraha: 5%, turistipiirkondades kuni 10%. Kohalikes kohtades piisab summa ümardamisest. Jootraha ootavad ka kohalik giid ja bussijuht!\nTööpäev: Poed on tavapäraselt avatud hiljemalt kell üheksa hommikul. Kliente oodatakse mõningate eranditega kella kaheksani õhtul. Pühapäeviti on üldjuhul kõik suuremad poed kinni, turismipiirkondades poed avatud ka nädalavahetustel.\nAjavahe: Küpros on Eestiga samas ajavööndis.\nElekter: Küprosel kasutatakse kolme kandilise auguga pistikupesa\nVajalik on adapter. Pinge 230V. NB! Adaptereid saab laenutada väikese tagatisraha (5 €) hotellidest.\nVaktsineerimised: Kohustuslikke vaktsineerimisi ei ole, kuid täpsema informatsiooni saamiseks palume pöörduda Merimetsa nakkushaigla reisimeditsiinikabinetti (tel 6598594) või perearsti poole.\nRahvusvaheline telefonikood: +357\nRand asub vahetult hotell Kissos lähistel. (Kefalos Beach). See liivane rand, kus tõsi küll on meres ka kaljunukke. Vette minemiseks on siin mugavad sillad ja väikesed muulid. Rannas saab rentida lamamistoole ja päikesevarje (hinnad alates 2.50 €).\nFaros (Lighthouse Beach)\nAsub ajaloolise Paphose arheoloogise ala lähistel. Siin on hästi korraldatud liivane rand. Rannas on riietuskabiinid ja on võimalik rentida rannavarustust. Pakutakse ka erinevaid võimalusi veespordi huvilistele. Rannas saab mängida võrkpalli. Keha saab kinnitada väikeses rannabaaris, läheduses mitmed söögikohad.\nIlus liivarand Paphose linna piiril (keskusest ca 3 km). Hästi korraldatud rand (lamamistoolid, varjud, dušid jms). Võimalus tegelda veespordiga (banaanisõit, veesuusatamine, lohesurf jm). Rannas töötab vetelpääste.\nPaphose piirkonna üks paremaid ja ilusamaid randu asub umbes 10 km kaugusel kesklinnast. Linnast buss nr 615. Sümpaatne lahesopp imelise valge liivarannaga. Rand on kaetud avamerelt puhuvate tuulte ja lainetuse eest. Erinevad võimalused sportimiseks. Rannas on lamamistoolid ja muud mugavused.\nBussiliiklus on Paphoses hästi korraldatud. Kõikide liinida keskne peatus on sadamas. Erinevatesse suundadesse sõitmiseks saab seal bussi vahetada. Pileteid saab osta bussis või ka kassast.\nTakso tellimiseks soovitame pöörduda hotelli retseptsiooni. Pikematele sõitudele on kehtestatud kindlad hinnad.\nAutorendifirmasid leiab Paphoses kümneid. Auto rentimiseks on vajalik juhiluba ja isikutunnistus. Tihti nõutakse ka krediitkaarti. Vanusepiir auto rentimiseks on 21–23 aastat. Kindlasti palume vormistada kindlustuse. Kui soovite rendiautoga külastada Põhja-Küprost, peate veenduma, et see oleks renditava autoga võimalik.\nPaphose piirkonnas on neli 18-rajalist golfiväljakut. (Aphrodite Hills, Minthis Hills Golf Club, The Secret Valley Golf Club, Elea Golf Club) Mängima oodatakse nii algajaid kui ka juba kogenud mängijaid.\nTennist saab mängida paljude hotellide tenniseväljakutel. Tihti on need siiski kasutamiseks ainult hotelli klientidele.\nMitmeid loodusradasid leiab Aphrodite allika lähistelt. Sõita saab liinibussiga Paphosest Polisesse ja sealt ümber istuda bussile, mis läheb Aphrodite allikate juurde. Rajad on siin erineva pikkusega ja pakuvad loodusesõbrale tõeliselt suurepärase võimaluse nautida Küprose loodust. Matkarajad on tähistatud. Põnevaid matkamisvõimalusi leiab ka Troodose mägedes, kus on 4 tähistatud matkarada: Kaledonia 3 km, Perséphone 3 km, Artemis 7 km, Atalante 14 km. Saadaval on ka matkaradade kaardid. Mägedesse matkajal palume kindlasti informeerida meie reisiesindajat!\nSukeldumine ja snorgeldamine\nKristallselge vesi Paphose rannikutel pakub suurepäraseid võimalusi veealuse maailmaga tutvumiseks. Värvilised kalad, korallid, merikäsnad, salapärased koopad ja veealused kaljud. Ranniku lähistel on võimalus sukelduda ka laevarakkide juurde. Mitmed firmad pakuvad sukeldumistuure ja koolitusi algajatele. Täpsemat informatsiooni saab hotellidest või Paphose turismiinfost.\nSnorgeldamiseks põnevaid paiku leiab pea kõikjalt Paphosest. Rannas on tavaliselt võimalik laenutada ka varustust.\nJalgrattaid rendivad paljud hotellid. Ühe päeva rent maksab keskmiselt 10–12 € ja selle hinna sees on tavaliselt ka kiiver ja rattalukk. Tähistatud rattateed väljaspool linnu ei ole väga levinud.\nPaphoses on palju võimalusi toredaks perepuhkuseks. Linnas ja randades on mitmeid mänguväljakuid ja erinevaid veespordivõimalusi. Pikk rannariba on otsekui loodud toredateks jalutuskäikudeks kogu perega. Siin saab külastada eeslifarmi või uudistada jaanalindude tegemist.\nAsub St. George külas ca 20 km Paphoses (linnast buss nr 615 Coral Bay suunas). Loomaias võib näha kaelkirjakuid, suuri kaslasi, roomajaid ja muid eksootilisi loomi. Siin võib näha ka Küprose saare suuremaid imetajaid. Iga päev toimub lindude demonstratsioon. Täpsem info turismiinfokeskusest või meie reisiesindajalt.\nAfrodite veepark Paphoses\nAadress Poseidonos Avenue (Tourist Area). Buss nr 615 sadamasse, sealt edasi buss nr 611.\nSuurim veepark piirkonnas, kus on mitmeid adrenaliinirohket elamust pakkuvaid atraktsioone. Väikelastele oma ala! Veepargis on riietusruumid, kohvikud ja söögikohad. Mõnus paik kogu perele.\nPaphos on kaasaegne dünaamiline linn ja siit leiab huviline laia valiku kauplusi ja ka suuremaid ostukeskusi, kaasaegsetest trendipoodidest kohalike käsitöömeistrite kauplus-galeriideni. Palju põnevat kaupa taskukohase hinnaga pakutakse vanalinna turul. Sealsamas asub ka Paphose turg - agora, kus farmerid müüvad talutoodangut. Turg on avatud ennelõunal va pühapäeval. Suveniiripoode ja käsitöökauplusi leiab sadama piirkonnast ja Kato Paphose linnaosast. Väiksemaid tänavaturge ja toidupoode on kõikjal linnas. Suurem ostukeskus Kings Avenue Mall asub linna sissesõidul.\nSöök ja jook, meelelahutus\nKohaliku toidukultuuriga tutvumine on kindlasti oluline osas tõelisest reisiemotsioonist. Paphoses on lugematu hulk söögikohti igale maitsele. Siin on tõesti kõike: kalatavernid, edevad trendirestoranid, baarid, kohvikud, kiirsöögikohad ja muidugi kõikvõimalikud erinevate maade toite pakkuvad söögikohad. Küpros asub Vahemere ristteedel ja aastasadade jooksul on ka siinset toidukultuuri mõjutanud naabrid ning nii on sündinud põnevaid ja nüansirohkeid maitseelamusi pakkuv köök. Küprose meze on ülihea võimalus ühe söögikorra ajal saada aimu erinevatest maitsetest, sest meze koosneb paljudest erinevatest roogadest, mis serveeritakse väikestes anumates. Üks korralik meze koosneb 10 – 20 erinevast roast. Võtke aega ja nautige maisteid koos parimate sõpradega.\nKõige elavam on söögikohtades ikka õhtusöögi ajal, sest see on Küprosel kõige olulisem söögikord. Paljudes tavernides mängib õhtuti muusika ja esinevad tantsijad, kelle akrobaatilised oskused panevad publiku tihti ahhetama.\nÖine melu pulbitseb linna baarides ja ööklubides tihti hommikuni. Palju klubisid asub Kato Paphose linnaosas.\nHea Germalo, olen jälginud teie poolt eriolukorra ajal edastatud giidide tervitusi ja arutelusid ning vaatasin ka viimast välisgiidide videot. Tore on teada, et reisidest tunneme puudust kõik, nii kliendid kui teenuse osutajad- reisibürood. Tänan teid, et olete nii leidlikud selle tühimiku kasvõi väikese osakesega täitma. Loodan samas, et lähiajal ikkagi ka tõelisi reisielamusi nautida saame. Soovin teile kogu südamest vastupidamist ja uue hooga käivitumist!


European Commission - PRESS RELEASES - Press release - ELi ja Lääne-Balkani tippkohtumine: ühenduvuse ja julgeoleku parandamine Lääne-Balkani piirkonnas\nOther available languages: EN FR DE DA ES NL IT SV FI EL CS HU LT LV MT PL SK SL BG RO HR\nELi ja Lääne-Balkani tippkohtumine: ühenduvuse ja julgeoleku parandamine Lääne-Balkani piirkonnas\nTäna Sofias toimunud Euroopa Liidu ja Lääne-Balkani partnerite juhtide tippkohtumisel kinnitati Lääne-Balkani piirkonna Euroopa perspektiivi ja pakuti välja mitu konkreetset meedet, mille abil tugevdada koostööd ühenduvuse, julgeoleku ja õigusriigiga seotud küsimustes.\nEuroopa Komisjoni president Jean-Claude Juncker lausus: „Tippkohtumine andis meile võimaluse tugevdada kontakte Lääne-Balkani partneritega, kes samm-sammult ja iga päevaga üha enam lähenevad Euroopa Liidule, igaüks oma tempos ja omal viisil. Tihe side Euroopa Liiduga tähendab ka selliste ühiste väärtuste ja põhimõtete jagamist ja järgimist, millele Euroopa Liit kogukonnana esmajoones tugineb. Nendeks on muu hulgas õigusriigi põhimõte, kohtusüsteemi sõltumatus ja sõnavabadus.“\nTippkohtumise tulemusena vastu võetud Sofia deklaratsioonis rõhutatakse seda, kui tähtis on, et Lääne-Balkani partnerid näitavad üles jätkuvat pühendumust õigusriigi põhimõtte tagamisele, võitlusele korruptsiooni ja organiseeritud kuritegevusega, hea valitsemistava edendamisele ning inimõiguste ja vähemuste hulka kuuluvate isikute õiguste austamisele. Reformide tulemuslik elluviimine neis valdkondades on eelduseks sellele, et piirkond jätkab lähenemist ELile. ELi ja Lääne-Balkani juhid leppisid kokku mitmes meetmes, mille abil parandada piirkonna energia- ja transporditaristut ning digitaalset ühenduvust. Samuti lõid EL ja Lääne-Balkani partnerid aluse veelgi tihedamale koostööle, eesmärgiga parandada julgeolekut, hallata rännet ja tegeleda geopoliitiliste probleemidega.\nTaristu, majanduse ja inimeste ühendamine\nSofia deklaratsiooni elluviimise toetamiseks ning tuginedes komisjoni Lääne-Balkani strateegiale ja kuuele juhtalgatusele, teatas president Juncker täna (hyperlink to remarks) uuest meetmepaketist, mis aitab parandada sidemeid piirkonna sees ning piirkonna ja ELi vahel eeskätt Lääne-Balkani investeerimisraamistiku kaudu.\nEL kavatseb eraldada 190 miljonit eurot, et toetada 11 esmatähtsat uut transpordiprojekti (maantee- ja raudteetransport ja sadamad). Selle investeeringu abil on võimalik saada rahvusvahelistelt finantsasutustelt laene kuni 1 miljardit eurot. Projektide hulgas on nn rahu kiirtee (Peace Highway) (Nis-Pristina-Durres) kahe esimese lõigu ja mööda Aadria mere rannikut kulgeva nn sinise kiirtee (Blue Highway) rahastamine.\nEL on eraldanud 30 miljonit eurot uue Lääne-Balkani digitaalse tegevuskava jaoks. Rahastus on mõeldud lairibainvesteeringuteks kogu piirkonnas. Partnerid leppisid kokku, et piirkonna enda rändlustasude vähendamise korda laiendatakse kõigile kuuele partnerile, ning EL koostab samal ajal tegevuskava rändlustasude vähendamiseks Lääne-Balkani ja ELi vahel.\nEL kavatseb toetada ka piirkonna energiasüsteemi ümberkujundamist taastuvate energiaallikate, sealhulgas hüdroenergia jätkusuutliku kasutamise kaudu.\nMajanduse ühendamise valdkonnas toetab komisjon jätkuvalt piirkonna enda kava piirkondliku majandusruumi loomiseks. Tippkohtumisel tervitati ka kavatsust tõhustada tööd kutsekvalifikatsioonide tunnustamise ja kaubanduse lihtsustamise alal Lääne-Balkani piirkonnas.\nToetust suurendatakse noortele ja haridusele, eelkõige kahekordistatakse programmi „Erasmus+“ raames piirkonnale suunatud vahendeid ja käivitatakse kutsehariduse ja -õppe valdkonnas liikuvusalane pilootprojekt. Lisaks sellele käivitab komisjon 2018. aastal ka Lääne-Balkani noorte labori, mis aitab edendada uuenduslikku, noorte vajadusi käsitlevat poliitikakujundamist. Komisjon toetab ka piirkondliku noorte koostööameti tegevuse laiendamist ja käivitab piirkonnasisese liikuvuse kava.\nMuud ELi iga-aastases ühenduvuspaketis sisalduvad elemendid esitatakse hiljem 2018. aasta jooksul.\nLisaks sellele võtsid partnerid kohustuse rakendada Lääne-Balkani digitaalne tegevuskava. Tegevuskavaga toetatakse Lääne-Balkani piirkonna liikumist digitaalmajanduse poole. See hõlmab näiteks rändlustasude vähendamise tegevuskava ning tehnilise abi paketti võimalike investeeringute jaoks sellistes valdkondades nagu lairibaühendus.\nTihedam koostöö julgeoleku valdkonnas\nELil ja Lääne-Balkani partneritel on ühised julgeolekualased probleemid. EL ja Lääne-Balkani partnerid leppisid tippkohtumisel kokku tihendada koostööd järgmistes julgeolekuga seotud prioriteetsetes valdkondades:\nterrorismi ja selle rahastamise vastane võitlus, vägivaldne äärmuslus, tagasipöörduvate välisvõitlejate küsimus ja radikaliseerumise ennetamine;\ntihedam koostöö raske ja organiseeritud kuritegevuse vastu võitlemisel, eelkõige ebaseadusliku tulirelva- ja uimastikaubanduse, salakaubaveo ja inimsmugeldamise, samuti küber- ja hübriidohtude alal.\nEL ja Lääne-Balkani partnerid leppisid kokku, et tõhustavad strateegilist ja operatiivset tööd politsei- ja õigusalase koostöö valdkonnas, toetudes juba käimasolevatele olulistele projektidele. Eelkõige lepiti kokku, et Lääne-Balkani riigid osalevad ELi poliitikatsüklis 2018–2021 ja selle kaudu kogu ELi hõlmavas koostöös raske ja organiseeritud kuritegevuse vastu võitlemisel. ELi justiits- ja siseküsimuste valdkonna asutused, näiteks Europol või Euroopa Liidu Õiguskaitsekoolituse Amet CEPOL jätkavad komisjoni toetusel koostööd Lääne-Balkani piirkonnas, et tõhusalt siduda sise- ja välismeetmed võitlemiseks kõigi piiriülese kuritegevuse vormide vastu.\nKoostöö pagulaskriisile reageerimisel on näidanud, kui tähtis on tegevuse kooskõlastamine. ELi ja Lääne-Balkani juhid leppisid kokku süvendada rände ja piirihaldusega seotud koostööd, sealhulgas ELi lähetatud kontaktametnike kaudu.\nELi ja Lääne-Balkani tippkohtumise Sofia deklaratsioon\nELi ja Lääne-Balkani tippkohtumise veebisait\nELi tõhustatud koostöö Lääne-Balkani partneritega\nÜhenduvust käsitleva tegevuskava 2018\nTeabeleht: Ühenduvuse edendamine\nTeabeleht: Digitaalse ühenduvuse edendamine\nVideo: Ühenduvuse tegevuskava\nTeabeleht: Kuus uut juhtalgatust Lääne-Balkani riikide ümberkujundamise toetamiseks\nTeabeleht: Edasised sammud\nTeabeleht: Majandussuhted: investeerimine inimestesse, taristusse ja reformidesse\nTeabeleht: ELi tegevus Lääne-Balkani piirkonnas\nTeabeleht: endine Jugoslaavia Makedoonia Vabariik\nTeabeleht: Bosnia ja Hertsegoviina


Valged | Alkmame | Kreeka veinid\nValge vein, mis peidab endas tsitruse, valge lille, tamme, röstitud leiva ja vanilje maitseid. Fermentatsioon toimub 8 kuud värsketes Prantsuse tammevaatides. Õigetes tingimustes hoides väga hea arenemispotentsiaaliga vein.\n“Fine dining” vein, mis parim grillitud kala, lobsteri, valges kastmes kana, pasta\ncarbonara ja suitsujuustu kõrvale.\nVärskendava iseloomuga valge vein, kus domineerivad õuna, pirni ja tsitruseviljade aroomid. Kergelt soolane mineraalsus, mida toetavad tammevaadist tulevad kerged maitsed. Väga kompleksne ning mitmekülgne vein, millel on väga pikk järelmaitse.\n“Fine dining” vein, mis sobib rikkalikuma õhtusöögi kõrvale. Maitseomadused tulevad enim esile erinevate mereandide ja valge liha kõrvale nautides.\nKindla struktuuri ning värskendava happsesusega intensiivne vein, mis sobib ideaalselt toiduga sidumiseks.\nHea kaaslane grillitud kala, valge kastmega pasta ning valge juustu kõrvale.\nJasmiini, valge virsiku ja aprikoosi aroomid, mis on iseloomulikud kõrgkvaliteetsele Malagouzia viinamarjale. Tasakaaluks mägise Roditise värskus ning õrn happelisus. Puuviljane järelmaitse toetab intensiivseid maitseid ning toob esile veini lummava karakteri.\nSobib aperitiiviks, salatite, värske juustu ja kala kõrvale


KAS TÕESTI? „Lastekasvatamise aeg on nukker periood, mis tuleb kuidagi üle elada?“ - Pere ja kodu\nKAS TÕESTI? „Lastekasvatamise aeg on nukker periood, mis tuleb kuidagi üle elada?“\nÕnnelikkuse ja laste seostest on tehtud uuringuid ja on selgunud, et lastetud paarid pole õnnetumad lastega paaridest. Tegelikkus on veelgi häirivam: pärast laste ilmaletulekut väheneb paljudel rahulolu paarisuhtega!\nSa ei taha edasi lugeda! Nimelt selgub veel, et emad on isadest vähem rõõmsad ja üksikemad veelgi õnnetumad. On väga õigustatud küsimus, kas lastekasvatamise aeg on vältimatult nukker periood, mis tuleb kuidagi üle elada. Ütlen USA ettevõtja Jim Rohni sõnadega: “Võta midagi ette, sa ei ole puu!” Tee seda enda ja oma laste pärast.\nÜks peamisi rõõmuröövleid on kindlasti vanemlik vastutus, millest me ei saa üle ega ümber. Kõige suuremas ohus on perfektsionismi kalduvad emad, keda ma näen oma vastuvõttudel üha enam. Mõistagi tahavad nad oma lastele parimat, aga nende püüdlused võivad lõppeda sellega, et rahulolu tekib sageli vaid siis, kui saad päeva lõpuks oma must-do-nimekirjale joone alla tõmmata. Selleks, et homme uuesti alustada.\nMida rohkem on teavet selle kohta, mis on lastele hea, seda pikemaks venib nimekiri. Kui kõike ei jõudnud, siis ei teki ka rahulolu. Tagajärjeks on kurnatud ja varjatult kibestunud emad, kelle enda vajadused on juba kaua rahuldamata ja isegi oma vajaduste mõistmine näib lootusetu. Sest lapse õigesti kasvatamine on nii tähtis!\n21. sajandi moodne ema teeb oma lapse kasvatamisel kõik täpselt vastupidi sellele, mida tegi tema ema 20. sajandil (7) 13.08.2016\nIsad naudivad oma rolli emadest veidi enam. Ilmselt seepärast, et nad pole oma vanemluse suhtes nii nõudlikud ega karda paaniliselt vigu teha. Ent jätkuvalt lükkab enamik isasidki oma laste üle rõõmustamist edasi, kuniks neist on saanud vanaisad ja argiseid majandamispingeid on nii palju vähem, et nad võivad lapselastega lõpuks palli taguda, kala püüda ja mürada. Ning siis vaatavad nende täiskasvanud lapsed kadeda pilguga kõrvalt ja teevad etteheiteid, et “minuga sa küll nii ei mänginud”. “Aga mul polnud aega!” vastab isa selle peale. Tegelikult ta ei v õ t n u d aega.\nMärkasid nüüd, mis on emadel ja isadel ühist? Mõlemad rühivad helgema tuleviku suunas, ohverdades sellele tänased rõõmud. Alati saame midagi paremini ja rohkem teha… Ja mis sõnumeid me sel moel oma lastele edastame? Ületöötavad isad õpetavad, et töö on kõige tähtsam; ülepingutavad emad õpetavad, et vigu ei tohi teha. Huvitav, kes õpetab lapsele, et elus on ka rõõmu ja koosolemine on neist üks suurimaid?\nLoe häid soovitusi, kuidas enda ja oma laste ellu rohkem rõõmu ja rahu tuua SIIT!


Neljandas kvartalis tehti 12 484 kinnisvara ostu-müügitehingut - Kinnisvarauudised - City24.Ee\nMöödunud aasta neljanda kvartali kinnisvaraturu ostu-müügitehingute maht ning koguväärtus oli madalam kui 2017. aastal, kuid turg oli kolmandast kvartalist aktiivsem; kokku tehti neljandas kvartalis 12 484 ostu-müügitehingut.\nVõrdluses lõppenud aasta kolmanda kvartaliga on turg mõnevõrra toibunud ning taaskord kasvule pööranud, teatas maa-amet. Uute korterite müük hoogustus ning kolme turusektorit arvesse võttev kinnisvara hinnaindeksi näitaja kasvas kvartali võrdluses 3,2 protsenti ja aastatagusest ajast püsib hinnaindeks 2,5 protsendi võrra kõrgemal.\nTurg on peale lõppenud aasta kolmanda kvartali langust neljandas kvartalis mõnevõrra toibunud, seda nii tehingute mahu kui koguväärtuse osas. Võrreldes 2018. aasta neljanda kvartali tehingute arvu aastataguse ajaga on maht vähenenud 6,4 protsendi võrra, kuid seevastu kasvanud 3,4 protsenti võrdluses lõppenud aasta kolmanda kvartaliga.\n2018. aasta neljandas kvartalis oli ostu-müügitehingute koguväärtus 871 miljonit eurot, mis on ligi 8 protsendi võrra madalam kui eelmise aasta samal perioodil, kuid see-eest üle 10 protsendi kõrgem eelnevas kvartalis. Koguväärtuse kasv tulenes peamiselt korteriomandite koguväärtuse kasvust, kus kaasati kapitali üle 17 protsendi võrra rohkem kui eelmises kvartalis. Hoonestamata maa koguväärtus kasvas 1,5 protsendi võrra ning hoonestatud maa koguväärtus langes 1,1 protsendi võrra.\nKorteriomanditega tehti neljandas kvartalis kokku 7127 tehingut, sealhulgas eluruumidega ligi 5900 tehingut. Eluruumina müüdud uute korterite ostu-müügitehingute arv kasvas 2018. aasta neljandas kvartalis ligi 280 tehingu võrra, moodustades kõikidest eluruumide tehingutest 20,4 protsenti.\nTallinnas oli uute korterite osakaal kõikide eluruumide tehingutest ligi 30 protsenti. Tallinna linna uue korteri keskmiseks ruutmeetri hinnaks kujunes 2225 eurot ja uus kahetoaline korter, pindalaga vahemikus 40–55 ruutmeetrit, maksis keskmiselt 110 295 eurot. Seevastu järelturul saadava kahetoalise korteri ruutmeetri maksumuseks kujunes keskmiselt 84 940 eurot.\nMaa-ameti avaldatav kinnisvara hinnaindeksi näitaja, mida koostatakse alates 2003. aasta teisest kvartalist, on peale eelmise kvartali marginaalset langust taaskord kasvule pööranud. Kolme turusektoriga arvestava hinnaindeksi kasv oli aastataguse sama perioodiga võrreldes 2,5 protsenti ning eelmise kvartaliga võrreldes 3,2 protsenti.


Erinevate lepingutega seotud vaidlused | D.A.S. Õigusabikulude Kindlustuse AS\nKui uus televiisor ei tööta…\nHiljuti ostetud LCD-teleri ekraanile tekivad kummalised triibud. Lasete elektroonikapoel teleri ära parandada ning saate selle tagasi alles pärast garantiiaja lõppu koos 40 eurose arvega. Te keeldute maksmast, kuna teleri remontiandmise ajal kehtis garantii. Pood ei loobu oma seisukohast ning kaebab Teid arve tasumata jätmise pärast kohtusse.\nTe pöördute D.A.S.-i poole, kes esindab Teid kohtus ning kaasab vaidlusse ekperdi, et tõendada esitatud arve põhjendamatust.\nTulemusena loobub vastaspool hagist ja arve sissenõudmisest.\nTeie õiguste eest seismiseks korraldas D.A.S. läbirääkimised elektroonikapoe ja kohtuga ning maksab 130 eurot eksperdi tasu, mis võrreldes vaidlustatud summaga on suhteliselt suur kulu. Probleemi lahendamisel on tähtis osa ka D.A.S.i juristi tööl, mille väärtus ei ole siin rahalistesse numbrisse arvutatud.\nOstate poest uued saapad. Saate saapaid kasutada vaid kaks päeva, kui tald on liimist lahti tulnud. Pood ei ole nõus saapaid ringi vahetama või nende eest raha tagastama.\nKeemilises puhastuses kahjustatakse Teie uut ülikonda, kuid keeldutakse tekitatud kahju hüvitamast ning nõutakse lisaks sellele ka veel teenuse eest tasumist.\nReisikorraldaja kaudu broneeritud kolmetärnine hotell pole tegelikult ühte tärnigi väärt ning olete sunnitud kolima kallimasse hotelli, kuid reisikorraldajalt keeldub lisakulutuste hüvitamisest.


Valmis kaardirakendus, mille kaudu saavad inimesed teavet Lusitaania teetigude leviku kohta Eestis - Kodustiil\nValmis kaardirakendus, mille kaudu saavad inimesed teavet Lusitaania teetigude leviku kohta Eestis\n21. juuli 2020, 11:51\n«Selleks, et anda paremaid tõrjesoovitusi ja aidata kohalikel omavalitsustel ja kogukondadel tõrjet korraldada, on vaja teada sissetunginud võõrliigi levikupiirkondi. Seetõttu algatasime süsteemse infokorje,» selgitas Keskkonnaameti liigikaitse peaspetsialist Eike Tammekänd.\n«Palume inimestel rakenduse kaudu saata Lusitaania teetigudest ka fotosid. Nii saame kindlad olla, et tegu on just selle tüütu võõrliigiga, mitte kodumaise suure või musta seateoga, kes on meie ökosüsteemile ohutud,» rääkis Tammekänd. Nutirakenduses on toodud nii Lusitaania teeteo kui ka kahe sarnase kodumaise teoliigi määramistunnused. Nende abil saab veenduda, kas tegu on ohtliku võõrliigiga või mitte.\nLusitaania teetigude tõrjumine peab toimuma kogukondade koostööna. Võitlus selle võõrliigiga on tulemuslik ainult siis, kui seda tehakse korraga terves levikupiirkonnas. Peamine soovitus on teod kokku koguda ja hävitada kuuma veega üle kallates, samal viisil tuleb hävitada ka teeteo munad.


Ainus põhjus, miks Steven Stallock oma kaheksakümne kolmest eluaastast hoolimata ikka veel poissmehepõlve pidas, oli see, et ta ei unes ega ilmsi naisterahvaste mesimagusaid jutte polnud uskunud. Tema kindla veendumuse järgi ei saanud ühestki heledahäälsest vadistamisest midagi head sündida ning ümbritsev maailm andis sellele veendumusele iga hetk kinnitust.\nStallock teadis raudselt, et naised on kuradist ja kuigi ta polnud päris kindel, kas mehed on jumalast, hoidis ta end sarvilistest siiski eemale ning oli arvata just seetõttu juba kaheksakümmend kolm aastat kaunis ilusat elu elanud.\nTõsi küll, Steven Stallock tegi oma reeglist ka väikese erandi, millest poleks vist põhjust pajatadagi, kui erandi nimeks poleks olnud ms. Jane Olivett.\nMiks Steven ülalnimetatud vanaprouasse erilise sümpaatiaga suhtus, ei teadnud ta isegi. Võib olla sellepärast, et seitsekümmend aastat tagasi ühes klassis oli õpitud. Võib olla sellepärast, et Stallocki teooria polnud seitsekümmend aastat tagasi veel lõplikult välja kujunenud. Võib olla sellepärast, et Jane Olivett oli kuuskümmend aastat tagasi Steveni pea päris segi ajanud ... Kes teab.\nIgal juhul olid nad, kui väikesed pausid välja arvata, kogu aeg ühes külakeses elanud ja kui Jane´i austatud abikaasa kaks aastat tagasi veidi lõbusamatele jahimaadele suundus, hakkas Stallock millegipärast jälle oma teooria paikapidavuses kahtlema ...\nOlgu kuis oli, ega ühe lesknaise teretamist, talle naeratamist või, nojah, mis salata, tema abistamistki veel põhimõttelageduseks tohtinud nimetada ja selles mõttes ei tundnud Steven küll vähimaidki südametunnistuspiinu.\nSestap teretas ta naist ka tollel luukapäeva varahommikul, kui nad kaupluse juures jälle kokku juhtusid saama, kinkis Jane´ile oma tavapärase naeratuse ning päris suusoojaks tema elukäigu järele.\n«Eks sa, Steven, tead ju isegi, mis see meiesuguste elamine tegelikult on -- vaata aga, et tänaval kummuli ei kuku või kodus triikrauda kärssama ei unusta, ja ega selle hirmsa meelespidamise kõrvalt paljuks muuks enam aega jäägi.»\nLobiseti veel ühest, teisest ja kolmandast ning hakati juba hüvastigi jätma, kui Jane ohhetades peopesaga vastu laupa koksas.\n«Näe, oleksingi äärepealt unustanud. Kui sul, Steven, mõnikord veidi aega juhtub olema, ehk astud läbi ja vaatad, mis nende pagana ülekäte läinud mehikestega ette saab võtta. Nad on mu gladioolipeenra nüüd juba puhta ära sõtkunud, mina pole aga enam selles eas, et igal õhtul niisuguseid tantsuõhtuid taluda.»\n«Oot-oot, Jane -- mis meestest sa räägid? Mis tantsuõhtud need niisugused on?»\n«Ja sina ei teagi?» imestas Jane. «Nad käivad juba paar kuud öösiti mu peenardel krakovjakki vihtumas ja mina nendest igatahes enam jagu ei saa, ei. Kõik teavad seda, aga keegi ei oska või ei taha seda korralagedust katkestada -- ka politsei mitte.»\n«No nüüd ei saa ma tõesti millestki aru. Missugused mehed, Jane? Mis krakovjakki nad tantsivad? Ja miks just peenardel?»\n«Oh, Steven, see on pikk jutt. Kui aega juhtub olema, astu läbi, siis näed.»\nRohkem naine oma suud ei pruukinud, jättis hüvasti ja kiirustas kodu poole.\nAga Stallockit oli asi huvitama hakanud ning ta seisis pingsalt järele mõteldes ja oma lühinägelikke silmi kissitades veel hulk aega teeveerel.\nVõi veel -- kõik teavad neist saladuslikest meestest kõike, tema aga ei tea midagi!\nJuba sama päeva õhtul ruttas ta Jane´i poole.\nNaine pakkus teed ja küpsiseid, lobises tühjast- tähjast ning näis oma hommikuse pahameele põhjuse sootuks unustanud olevat.\nKui väljas juba täiesti pimedaks oli läinud, võttis Stallock lõpuks julguse kokku:\n«Kuule, Jane, sa rääkisid ennist poe juures neist meestest, kes justkui ...»\n«Ahsoo, jah, õige küll.»\nMrs. Olivett heitis pilgu suurele seinakellale, võrdles selle näitu millegipärast ka käekella omaga ning ütles siis lauast tõustes üheainsa sõna:\nNad läksid -- mitte õue, vaid pimedale, aiamööblit täistuubitud verandale. Seal poetas Jane veel ühe sõna:\nEsialgu ei märganud ta läbi udusevõitu klaaside põrnitsedes midagi iseäralikku, aga kui prillid ninale oli sättinud, nägi peenarde vahel tõepoolest mingit liikumist.\n«Noh?» küsis Jane.\nJajah, need seal olid ju ... mehed. Või õigemini -- mehikesed, väga-väga imelikud mehikesed. Ehkki vaevalt kümme tolli pikad, liikusid nad ööpimeduses üpris vilkalt ringi ja kogu sellel sebimisel tundus ka teatud eesmärk olevat. Missugune just, seda Steven taibata ei suutnud.\nMehikesed jooksid peenardel ja peenarde vahel, nende liikumisteele jäänud lilled kas kisti kärmelt maa seest välja või trambiti puruks ning jäeti siis mullale vedelema.\nNiipalju, kui Steven nägi, polnud mehikestel küll midagi seljas, nende kehad tundusid veidi helendavat ja olid seetõttu päris hästi jälgitavad -- isegi Steveni nõrkadele silmadele.\nMehikesed ei tassinud midagi, ei ehitanud midagi, isegi ei häälitsenud. Nad lihtsalt jooksid ringi ja ... tallasid lilli. Mrs. Jane Olivetti lilli ...\n«Noh?» küsis Jane veel kord.\nSteven võpatas ja pöördus ümber.\n«Kes nad on?» päris ta tobedalt. «Mida nad siin teevad?»\n«Ma ei tea,» vastas Jane väsinult. «Ma tean ainult seda, et nad on juba kõik mu peenrad pahupidi pööranud ja arvan, et nendega peaks midagi ette võtma.»»\n»Kust, pagan võtaks, nad üldse välja ilmusid? Mida nad tahavad?»\n«Steven, kullake, kust mina tean? Siin nad on ja siin nad möllavad ja pole kedagi, kes mu peenraid kaitsta suudaks.»\nKui Stallock öö hakul kodu poole kõmpis, pidi ta endale tunnistama, et just Jane´i suust pudenenud «kullake» oli see, mis teda, Stevenit, tegutsema pani, talle jõudu ja indu andis. Mis, ausalt öeldes, isegi tema aastakümneid vankumatuna püsinud teooriasse jälle pisitillukese mõra lõi ...\nSel ööl Stallock sõba silmale ei saanudki. Ta istus hommikuni küdeva kamina ees tugitoolis ja mõtles nii Jane´ile, «kullakesele» kui salapärastele väikestele mehikestele, kes ühe tubli naisterahva peenardest midagi ei pea ning seda naisterahvast (õnneks, jah, õnneks) kelleltki meesterahvalt abi sunnivad otsima. Ja, olgu mis on, abi peab see õnnetu naisterahvas igal juhul ka saama ...\nJärgmisel õhtul suundus Steven, väike kohver käe otsas, taas ms. Olivetti poole ja võeti seal väga lahkesti vastu. Talle pakuti taas teed ja küpsiseid ja, nagu Stevenile tundus, olid need sedakorda hoopis maitsvamad kui päevajagu tagasi.\nAga tühjast-tähjast enam ei räägitud, ei. Steven haaras jutuohjad kohe enda kätte ning tutvustas Jane´ile lühidalt oma tegevuskava. Ehkki naine plaani lihtsuse üle esialgu veidi imestust avaldas, jäi ta sellega lõpuks nõusse.\nKui õues hämarduma hakkas, võttis Steven kohvri ja suundus aeda. Seal ladus ta oma kandamist välja kümmekond tavalist rotilõksu, kinnitas iga lõksu külge umbes jardipikkuse traadijupi, tagus pehmesse maasse kümme vaia, sidus lõksud nende külge traadiga kinni, sättis töökorda ning tuli siis rahulolevalt naeratades tuppa tagasi.\n«Ma arvan, et sa oleksid pidanud midagi ikka ka söödaks panema,» ütles Jane kõhklevalt.\n«Milleks?» küsis Steven. «Mehikesed trambivad ju peenarde vahel suisa sõgedatena ringi ega otsi midagi konkreetset. Nad astuvad varem-hiljem nagunii ettevaatamatult lõksule ja ... kõik.»\nKui väljas oli juba päris pime, läksid Steven ja Jane verandale, seadsid end seal kägisevates aiatoolides kuidagimoodi sisse ning jäid valgust süütamata sündmuste edasist arengut ootama.\nMehikesed saabusid seekord alles pärast keskööd. Ilmselt see küll ainult näis nii, kuid Stevenile tundus ometi, et eelmisel korral olid külalised hoopis hooletumad olnud ja rohkem uisapäisa ringi jooksnud. Aga ehk see tõepoolest ainult tundus nii, ehk polnud närvid eelmine kord nii pingul kui nüüd.\nÕues valitses täielik, lausa hirmujudinaid tekitav vaikus. Polnud tuult, polnud puulehtede sahinat, polnud justnagu üldse midagi.\nHetkel, kui kuu oma näo eest pilveräbalat kõrvale hakkas lükkama, kostis peenarde vahelt äkki hele, püssipauguna kõlav laksatus.\nSteven kargas toolilt püsti ning tormas aeda. Ta pidi trepil peaaegu kukkuma, säilitas kätega meeleheitlikult vehkides siiski tasakaalu, sörkis komberdades gladioolipeenra juurde ning jäi seal südames valusat pitsitust tundes seisma.\nEhkki ainsatki mehikest enam näha polnud, teadis Steven kindlasti, et vähemalt üks neist olevustest sellest aiast enam terve nahaga ei pääse.\nTa laskus põlvili ja hakkas lõkse kontrollima. Ta otsis need rohu ja lillede vahelt ükshaaval üles, kompas neid pimeduses kätega, põrnitses silmi kissitades päris lähedalt.\nMehike oli jalgapidi neljanda lõksu vahele jäänud. Imetilluke jäse paistis kuidagi ebaloomulikult kõver olevat, sellest immitses maapinnale värvitut vedelikku. Mehike ei ilmutanud vähimatki elumärki.\nSteven heitis võiduka pilgu veranda poole, võttis prillid eest, pühkis need taskurätikuga aeglaselt puhtaks, pani ninale tagasi. Siis sirutas käe lõksu suunas.\nHetkel, kui tema sõrmed vaest mehikest puudutasid, tõusis muld Steveni selja taga üles, midagi vihises välgukiirul läbi õhu ja lajatas talle abaluu pihta.\nEnne teadvuse kustumist kuulis Steven Stallock veel heledat, püssipauguna kõlavat laksatust ja tundis, kuidas tema keha vastu niisket maad, lausa maasse surutakse ...\nSiis varjutas punane udu kõik nähtava, kuuldava ja kombatava.\nPeenarde vahelt, rohust ning põõsastest tormasid Steveni poole sajad imetillukesed mehikesed ja jäid oma hiigelsuure saagi ümber poolkaares seisma.\nKuu tõmbas pilveräbala taas näo ette.


Invego rajab Tiskreoja elurajooni juurde ulatusliku ridaelamukompleksi | Adaur.ee: kinnisvaraturg peopesal\nInvego juhi Kristjan-Thor Vähi sõnul panid nad eelmisel aastal Tiskreoja elurajoonis esimeste korteritega koos müüki ka 15\nluksuslikku ridaelamuboksi, mis osteti ära vaid mõne hetkega. “Suurest nõudlusest saime indu, et Tiskreoja elurajooni ridaelamukompleksi\nvõrra laiendada ja nüüd on 77 uuest kavandatud stiilsest ridaelamuboksist esimesed jõudnud müügile,” ütles Vähi. Ta lisas, et uued ridaelamud valmivad kolmes etapis ning esimesed neist juba järgmiseks sügiseks.\nVähi kinnitusel saavad kõik ridaelamuboksid olema viietoalised, terrassiga, läbi kahe korruse ning A-energiaklassiga. PIN Arhitektid\non ridaelamutele välja töötanud kolm erinevat arhitektuurset lahendust, mis omavahel hästi harmoneeruvad. Ridaelamute hinnad algavad 209 900 eurost, sõltudes sisepinna ja hooviala suurusest.\nTags: arhitekt, AT Arhitektuur, elamu, elurajoon, ERR, Harku, hinnad, Invego, kodu, korter, Kristjan-Thor Vähi, linn, luksus, maja, müük, nõudlus, pere, PIN Arhitektid, ridaelamu, Tallinn\nUuem uudis: Merko Ehitus: Lahekalda korteriarendusprojekti II etapi käivitamine ››


Riigikeel: tai keel\nKliima on troopiline, kuivaperioodil paistab päike praktiliselt seniidist (seetõttu on vahest ilmakaarte määramisega raskusi), keskeltläbi on +31 soojust (aprillis kohati +40, talvekuudel +25 kraadi ümber), vesi meres +28. Mussooni ajal (juuni-oktoober) peaks teoreetiliselt kogu aeg vihma sadama, aga tundub et meil sajab kohati suvel rohkem, kui seal vihmaperioodi ajal.\nParim aeg külastamiseks on novembrist märtsini, aga ka muul ajal on võimalik täiesti lahedalt ringi reisida, eriti, kui soovitakse vältida kõrghooajal ülerahvastatud kuurorte. Ajavahe Eestiga oli 5 tundi ametlikult.\nInimesed on tõeliselt sõbralikud (mitte pealetükkivalt, aga kui sa ka hetkeks segadusse satud, tõtatakse ilma küsimata appi) ja lahked. Thai tähendab tai keeles "vaba", seega võib vabalt rääkida Taist, kui vabade inimeste maast. Haridustaseme ja intelligentsi poolest on tegu väga kõrgel järjel oleva rahvaga. Monarhia (kuningas) ja religioon (budism) on püha, seetõttu ei ole hea sel teemal oma kriitilisi arvamust avaldada. Samuti pole Aasias kombeks oma emotsioone (eriti viha ja erutust) näidata (seda loetakse häbiväärseks näo kaotamiseks). Templites ja kodusid külastades tuleb jalanõud jalast võtta (tüüpiline Aasiale, kuna maad loetakse mustaks). Kuigi poodides seda enamasti ei nõuta, on siiski soovitav ka seal jalanõud jalast võtta, millega näidatakse üles viisakust. Äärmiselt ebaviisakas on külastada templeid lühikeste pükste või T-särkidega riietes. Munkade puudutamine (vastassoo) poolt on keelatud. Kõikide inimeste (ka laste) pealae puudutamine on äärmiselt ebaviisakas. Kuigi nudism ja topless päevitus on Tais ametlikult keelatud, võib mõningates piirkondades turistide poolt viimasest üleastumist märgata. Taid ise ujuvad tihtipeale riietes. Lisatasude maksmine (restoranides, taksodes) on vähe levinud. Turgudel ja poodides kauplemine on praktiliselt kohustuslik, kuna turgudel küsitakse kuni 3 korda õigest hinnast rohkem.\nTai loodus on võimas, võimalik näha unikaalseid karstistruktuure (paarsada miljonit aastat vana) Krabi piirkonnas. Samuti on Tais asetsevad vihmametsad vanemad, kui Amazonase omad. Tais on rahvusparkide all suhteliselt suur osa metsadest. Metsasem on Tai põhja osas, kus lainetavad ja künklikud metsamassiivid loovad võimsa vaatepildi.\nKa toit on äärmiselt erinev tavapärasest, aga see eest väga maitsev, kui sa juba vähegi tead, mis Tai köögis proovimist väärib. Toit on küll kohati tuline, aga ka sellega on võimalik harjuda. Mereäärsetes piirkondades on võimalik maiustada tõeliselt maitsvate mereandidega (krevetid, krabid, kalmaarid, kaheksajalad, kalad iga sorti) ja neist valmistatud erinevate roogadega. Hinnad on toidul umbes poole odavamad kui Eestis, kuurortpiirkondades võib ingliskeelsetes restoranides hinnatase olla ka Tallinna tasemel. Eksootilisi puuvilju (mangod, rambutanid, liitshid) on äärmiselt erinevat laadi, tihtipeale ei tihkagi proovida, kuna välimus on mõnedel liikidel äärmiselt veider (näiteks rambutanid meenutavad pisikesi meremiine).


Ansip andis Riigikogule ülevaate ELi poliitika elluviimisest - Riigikogu\nAnsip andis Riigikogule ülevaate ELi poliitika elluviimisest\n07.03.2006 / Pressiteated\nTänasel täiskogu istungil esines peaminister Andrus Ansip ülevaatega valitsuse tegevusest Euroopa Liidu poliitika teostamisel.\nEesti eesmärkidena Euroopa Liidus näeb Ansip rahvastiku positiivset juurdekasvu ja riigi jõudmist ELi viie rikkama liikme hulka. „Meie tegutsemine Euroopa Liidus peab toimuma nendest sihtidest lähtudes,” rõhutas ta.\nAnsip väljendas heameelt, et Riigikogu on andmas olulist panust selleks, et Euroopa lähitulevik muutuks selgemaks. Euroopa põhiseaduse lepingu on seni ratifitseerinud 14 liikmesriiki, peaminister avaldas lootust, et Eestist saab selles nimekirjas viieteistkümnes riik. „Põhiseaduse lepingu ratifitseerimine annab signaali, et oleme Euroopa arendamise poolt,” ütles peaminister. „See näitab, et mitmeaastase põhjaliku arutelu läbinud leping on parem, lihtsam, demokraatlikum ja kodanikele arusaadavam kui olemasolev lepingute rägastik.”\nKõneldes seni saavutatust, tõstis peaminister esile kiiduväärt muutused Eesti tööjõuturul. Tööpuuduse vähenemine 9,4 protsendilt 6,2 protsendile on ELis kiireim. Eesti jaoks väga tähtsaks hindas peaminister ka detsembri ülemkogul saavutatud eelarveraamistiku kokkulepet aastateks 2007-13. Uue eelarveperspektiivi järgi eraldatakse Eestile üle 70 miljardi krooni. „See tähendab, et meie kasutuses olevate ELi vahendite aastane hulk enam kui kahekordistub,” nentis ta. Ühtlasi tõi peaminister välja valdkonnad, milles riigipoolsed investeeringud kasvavad: „Valitsuse prioriteetideks on haritud ja tegus rahvas, ettevõtluse ning teadus- ja arendustegevuse arendamine, paremad ühendusvõimalused, väiksem keskkonnakoormus ning regionaalpoliitika arendamine.”\nRiigikogu liikmed esitasid peaministrile hulgaliselt küsimusi, sõnavõttudega esinesid fraktsioonide volitatud esindajad.\nRiigikogu lõpetas valitsuse algatatud spordiseaduse muutmise seaduse eelnõu (832 SE) esimese lugemise.


Navigation Path: Home > The European Central Bank > Õigusraamistik\nKõik Euroopa Keskpankade Süsteemi/Euroopa Keskpanga õigusaktid, mis on avaldatud Euroopa Liidu Teatajas (ELT) teema ja kuupäeva järgi.\nKeeled: tekstid 22 keeles. Vali eelistatud keel ekraani ülaosas. Taustdokumendid: kõik õigusaktid on esitatud koos paranduste, tühistatud redaktsioonide, seonduvate EKP õigusaktide, seonduvate ühenduse õigusaktide ning muu seonduva teabega, näiteks pressiteated.\nValige vasakult teema. Vanemad õigusaktid on eespool, välja arvatud EKP arvamuste puhul, kus uuemad on eespool. „Filtreerimine trükkides“ funktsioon (vt kujutist allpool) aitab otsida leitud nimekirjast. Kuupäevade järgi\nViimase seitsme päeva jooksul avaldatud õigusaktid on toodud lingi „Hiljuti avaldatud“ all kodulehe keskel.\n„Kuupäevade järgi“ (viimane jaotis vasakpoolsel valikuribal) kuvab kõik EKP õigusaktid ja arvamused, mis on avaldatud ELT-s või EÜT-s alates 1992. aastast. Otsimootorit kasutades\nKasutada saab Google’i otsimootorit, klikkides vasakpoolsel valikuribal „Otsi õigusraamistikus”. Sisukord\nÕigusraamistikul on üheksa osa, mis vastavad asutamislepingust tulenevatele EKP pädevusvaldkondadele. Lehe struktuuri ülevaate võib leida järgmisest kataloogist. Euroopa Keskpanga/Euroopa Rahainstituudi arvamused võib leida teemade järgi (vt vasakpoolne valikuriba kujutisel allpool). Nende avamiseks võib klikkida ka vasakpoolsel valikuribal „EKP arvamused”.\nÜhe teema õigusaktid on kuvatud kuupäevade järgi, alustades vanematest. Muudatused ja konsolideeritud versioonid on samuti nummerdatud kuupäevade järgi: a, b, c, jne. (vt kujutis allpool). Erandina on EKP arvamuste puhul uuemad eespool.\nLisateave Kohastel juhtudel on lisatud link „Lisateave“ (vt kujutist allpool). Klikkides avaneb uus leht paranduste, tühistatud EKP õigusaktide, märkuste ja taustateabega.\nLehe paremal küljel (vt kujutist allpool) võib leida lingid ühenduse vastu võetud õigusaktidele, seonduvatele EKP õigusaktidele ja muule teabele, näiteks pressiteated.\ntagasi üles Back to The European Central Bank


Eesti-Vene piirilepingu tekstile lisati läbirääkimiste käigus kaks lauset - DELFI\nEesti-Vene piirilepingu tekstile lisati läbirääkimiste käigus kaks lauset\nEesti ja Venemaa vahel sõlmitud piirilepingute tekstile lisati läbirääkimiste käigus kaks lauset. Laused on alljärgnevad:\nVälisminister Urmas Paet kommenteeris, et taoline sõnastus lepiti poolte vahel kokku juba märtsis. Siis toetas seda riigikogu väliskomisjon ja peale põhjalikku kaalumist leidis ka Venemaa, et see sobib neile.\nEsimene lause oli Eesti poole nõudmine, välistamaks kõikvõimalikke pahatahtlikke tõlgendusi. Mis puudutab aga teist lauset, siis pole Eestil midagi selle vastu, et uuesti üle kinnitada Venemaale territoriaalsete pretensioonide puudumist.\nLepingu tekst on praeguseks kokku lepitud, nüüd tuleb see heaks kiita mõlema riigi valitsuses. Eestis saavad kõik ministeeriumid selle kohta oma arvamust avaldada, välisministeerium teeb neist kokkuvõtte ja seejärel läheb asi valitsusse otsustamiseks. Paet uskus, et see ei võta kauem kui paar nädalat.\nPaet ei osanud öelda, kui kaua läheb Venemaal, enne kui leping valitsuses heaks kiidetakse. Kui mõlevad valitsused on lepinguga nõus, siis kirjutatakse lepingule alla. Allakirjutajate isikud pole veel teada, aga arvatavasti kirjutavad alla välisministrid.\nSeejärel läheb piirileping mõlema riigi parlamenti ratifitseerimiseks ja peale ratifitseerimist mõlemas parlamendis leping jõustub. Lepingu jõustumise aega ei osanud Paet ennustada, ta leidis, et sel teemal pole mõtet spekuleerida.\nReinsalu: Eesti huvides on kahepoolse leppega paika pandud riigipiir (53) 11.04.2013\n2005. aastal peatas Vene president Vladimir Putin viimasel hetkel Eesti ja Venemaa vahelise piirilepingu ratifitseerimise Vene riigiduumas. Täpsemalt öeldes on tegemist küll kahe eraldi lepinguga, millest üks paneb paika maapiiri ja teine piiri kulgemise merel.\nPutini pahameele põhjuseks oli riigikogus piirilepingu ratifitseerimisseadusele lisatud peambul, mis rõhutas Tartu rahu tähtsust.\nKui eelmisel aastal selgus, et Venemaal on huvi sõlmida piirileping kõigi naabritega, siis peetigi kõige tõenäolisemaks taolise märke lisamist, mis rõhutab piirilepingu tehnilist iseloomu, et võtta maha kõik võimalikud hirmud piirilepingu sõlmimisega kaasnevate kõrvalmõjude ees.\nVene pool on vastu Tartu rahu mainimisele, sest kardab, et see võib kaasa tuua territoriaalseid pretensioone. Eesti pool on varasemalt rõhutanud Tartu rahu tähtsust, sest sellega tunnistas Venemaa Eesti sõltumatust. Kui Tartu rahu ei mainita, siis sobib Eesti poolele lepingu tehnilist iseloomu rõhutav lause seetõttu, et võtab maha võimalused pahatahtlikeks tõlgendusteks, nagu oleks Eesti järele andmas õigusliku järjepidevuse põhimõttes.\nNimelt põhineb praeguse Eesti keelepoliitika ja paljud muud olulised poliitikad seisukohal, et 1991. aastal taastati iseseisvus ning praegune Eesti on 1940. aastal hävitatud riigi õigusliku järjepidevuse kandja. Venemaa on Eesti õigusliku järjepidevuse suhtes olnud kogu aeg kriitiline ja eelistab Eestit kohelda uue riigina, nagu on uued postsovetlikud riigid näiteks Ukraina või Kasahstan.\nTäna lisatud kaks lauset, millest üks rõhutab territoriaalsete nõudmiste puudumist ja teine seda, et leping käsitleb vaid piiri kulgemist, peaks olema mõlemale poolele sobiv kompromiss, sest võtab maha mõlema poole kõige suurema murekoha piirilepinguga seoses.\nKui uuendatud piirileping saab allkirjad, siis tuleb see heaks kiita mõlema riigi parlamendis. Vene riigiduumas eeldatavalt probleeme ei tule, kui Putin lepinguga nõus on, aga riigikogus võib tulla üllatusi. Eriti tundlik on olukord IRLis, kus niigi lõhestunud erakonnas on tekkinud rida piirilepingu sõlmimisse kriitiliselt suhtuvaid poliitikuid, nagu põllumajandusminister Helir-Valdor Seeder või riigikogu liige Andres Herkel.\nEesti–Vene piirilepe kuulutab ärimeestele mündikõlinat\nVenemaaga piirilepingu sõlmimiseks rõhutatakse selle tehnilist iseloomu\nMälksoo: uue Eesti-Vene piirileppe saab sõlmida viiteta Tartu rahule\nJuškin: Eesti positsioon piirikõnelustes Venemaaga on hea\nÕigusteadlane: Eesti-Vene piirileppele peaks eelnema riskianalüüs


Näitus "Siuru 100" | kultuur.info\nNäitus "Siuru 100"\n17. mail kell 16.30 avatakse Eesti Rahvusraamatukogu peanäitusesaalis Eesti TA Underi ja Tuglase Kirjanduskeskuse näitus "Siuru 100". Avamisel kõneleb kuraator Jüri Hain.\nNäituse keskseteks eksponaatideks on trükised. Tutvustatakse teoseid, mis on ilmunud Siuru liikmeskonda kuulunud kirjanikelt rühmituse tegevusajal. Eksponeeritud on ka esmailmunud luuletusi, mis loodud Siuru algusajast varem. Näiteks 1917. aasta septembris ilmunud Underi "Sonetid" sisaldab varem avaldamata luuletusi aastast 1912. Järgmisel aastal välja antud "Eelõitseng" sisaldab luuletusi aastatest 1904–1913. Näitusel on esitatud ka šarže, epigramme ning fotosid.\nSiuru 100 ürituste tervikprogrammi leiab Underi ja Tuglase Kirjanduskeskuse kodulehelt.\nNäitus jääb Eesti Rahvusraamatukogu peanäitusesaalis avatuks 7. juunini 2017.\n17.05.  07.06.2017


Piibel.NET :: 2Ms 2:1-15a; Ps 69:3,14,30-31,33-34; Mt 11:20-24\nOtsing 2Ms 2:1-15a; Ps 69:3,14,30-31,33-34; Mt 11:20-24\n(26 vastet, leht 1 2-st)\n2. Moosese 2 1 Üks mees, Leevi soost, läks ja võttis ühe Leevi tütre.\n6 Kui ta selle avas ja nägi last, vaata, siis üks poeglaps nuttis. Aga ta halastas tema peale ning ütles: „See on üks heebrealaste poeglaps.”\n7 Selle õde ütles siis vaarao tütrele: „Kas pean minema ja kutsuma sulle heebrea naiste hulgast imetaja, et ta sulle last imetaks?”\n8 Ja vaarao tütar vastas temale: „Mine!” Ja tüdruk läks ning kutsus lapse ema.\n9 Ja vaarao tütar ütles sellele: „Vii see laps ja imeta teda minu jaoks, ja ma annan sulle tasu!” Ja naine võttis lapse ning imetas teda.\n10 Kui laps oli kasvanud, siis ta tõi selle vaarao tütrele ja see võttis tema enesele pojaks; ta pani temale nimeks Mooses ja ütles: „Sest ma olen ta veest välja tõmmanud!” + Nimi Mooses (heebrea k Moše), mis on egiptuse päritolu ja tähendab 'laps', meenutab heebrea sõna maša 'veest välja võtma'.\n13 Kui ta teisel päeval läks välja, vaata, siis taplesid kaks heebrea meest, ja ta ütles õelale: „Miks sa peksad oma ligimest?”\n14 Aga see vastas: „Kes on pannud sind meile ülemaks ja kohtumõistjaks? Kas mõtled tappa ka mind, nagu sa tapsid egiptlase?” Siis Mooses kartis ja mõtles: „Asi on tõesti ilmsiks tulnud!”\nPsalm 69 3 Ma olen vajunud sügavasse, põhjatusse mutta, mul pole jalgealust. Ma olen sattunud vee sügavusse ning voolas vesi uputab mu.\n14 Aga mina palvetan sinu poole, Issand, sulle meelepärasel ajal, oh Jumal. Oma suurest heldusest vasta mulle, oma ustava abiga päästa mind!\n30 Aga mina olen vilets ja täis valu. Sinu abi, oh Jumal, kaitsku mind!\nMatteuse 11 20 Siis hakkas Jeesus hurjutama neid linnu, kus kõige rohkem oli sündinud tema vägevaid tegusid, et nad ei olnud meelt parandanud:


Haapsalus algasid sulgpallitreeningud - Lääne Elu\nAvakülg Sport Haapsalus algasid sulgpallitreeningud\nHaapsalus algasid sulgpallitreeningud\n5. oktoober 2011 15:53\nHaapsalu universaalhallis on nüüdsest sulgpallikursused, millest saavad osa võtta nii lapsed kui ka täiskasvanud.\nTreener Reinis Pappel on ise alaga tegelenud kolm aastat. „Enne harrastasin pikki aastaid võitluskunste. Siis hakkasin asemele otsima spordiala, mis oleks lõbus ja kiire. Leidsingi sulgpalli,” rääkis ta.\nNüüd käib mees võistlustel ja tal on sellest suvest ka treenerilitsents. „Sulgpall sobib sõltumata vanusest, soost või kehatüübist,” kinnitas ta. „Aeglasemad saavad omavahel mängida, kiiremad omavahel.”\nKõige noorem Haapsalus treeningul käinu on kaheksa-aastane, kõige vanem pensionär. „Viimati võistlustel nägin oma silmaga, kuidas 72aastane mees niimoodi mängis, et… Ütles, et alustas 65aastaselt,” rääkis treener.\nSulgpallis kulutab inimene ühe tunniga 1100 kilokalorit. Pehme sulgpallike saab aga profi löögist lausa uskumatu kiiruse, esimese viie meetri maailmarekord on 411 kilomeetrit, kinnitab Pappel ja näitab väikest armi otsa ees — sulgpallist.\nTreeningud toimuvad kolmapäeviti ja pühapäeviti kell 19–20. Ühe kuu tasu on täiskasvanule 30 eurot, lastele 20 eurot.\nEelmine artikkelLäänemaa koolide aasta õpetajad\nJärgmine artikkelLääne Elu paberleht 6. oktoobril\nRidala lahtistel paarissulgpallivõistlustel osales 22 paari\nOmavalitsustegelased selgitavad välja, kes on reketialade parimad\nReede õhtul on Ridala lahtine paarissulgpallivõistlus naistele\nSelgusid Läänemaa esimesed sulgpallimeistrid\nPühapäeval peetakse Haapsalus Läänemaa sulgpallivõistlused


Sotsiaalministeerium taltsutab tõrksat terviseametit - Tänane leht\nSotsiaalminister Tanel Kiik ei soostunud välja ütlema ühtegi Merike Jürilo vastu usalduse kaotamise konkreetset põhjust. FOTO: Madis Veltman\nTerviseameti juht Merike Jürilo paneb ameti maha omal soovil. Tegelikult oli lõplik otsus Jürilo jaoks soovituslikult kohustuslik. Sotsiaalminister Tanel Kiik, kelle haldusalasse terviseamet kuulub, kinnitas, et tegi Jürilole ettepaneku tagasi astuda juba 1. juunil. Otsusest lahkumisavaldus lauale panna teavitas terviseameti juht ministeeriumi kolmapäeva õhtul. Selle ajendiks olevat kujunenud Postimehes samal päeval ilmunud peaministri ja sotsiaalministri avaldus usalduse puudumise kohta.\nTerviseameti ja sotsiaalministeeriumi sõnumid lähevad siinkohal lahku. Minister kinnitas, et otsest kriitikat ja ettepaneku lahkuda sai Jürilo juuni alguses ja isiklikult. Jürilo aga väljendab usalduse kaotuse üle üllatust. «Minu meelest oli koostöö ministeeriumi ja sotsiaalministriga väga hea,» lausus ta, lisades, et üllatusena ei tulnud talle mitte lahkuma survestamine, vaid juba pikalt kestnud usalduse puudumine.\nJürilo on tegelikult olnud valitsuse kriitika all juba koroonakriisi algusest. Postimehele kirjeldas allikas võimuliidus toimuvat lihtsalt: terviseamet on olnud koroonakriisi vältel pidur ja valitsus vedur. Jürilo kinnitas, käsi südamel, et temani pole säärane kriitika jõudnud. «Neid arvamusi ei ole mitte keegi mulle vahetult öelnud. Ka sotsiaalminister ei ole kordagi öelnud, et terviseamet või mina oleksin pidur,» ütles ta Postimehele üllatunult ja lisas, et meedia vahendusel kritiseerimine ei ole konstruktiivne.


Tõlkija: Helina Savi, konsultant Ingrid Kaoküla\nMõõdud: 165mm x 235mm\nKõik, mida naine peaks teadma hormoonide, menstruaaltsükli ja rasestumisvastaste meetodite kohta\nRaamat annab ülevaate naise tervisest tema erinevatel eluperioodidel, alates hormonaaltsükli väljakujunemisest puberteedieas, fertiilse ea võimalikest probleemidest kuni rahuliku üleminekueani. Raamatut võiksid lugeda kõik naised olenemata vanusest või tervislikust seisundist, seal on palju lihtsat ning kasulikku informatsiooni, mida mujalt ei ole võimalik olnud nii terviklikult hankida.\nLara Briden on 20-aastase kogemusega loodusravi arst, kelle praksis keskendub naiste hormonaalsete terviseprobleemide lahendamisele.\nAutor käsitleb järgmisi teemasid:\nNaise keha kui tervik ning kuidas meie loomulikud hormoonid on õnnistus, mitte nuhtlus kui oskame neid toetada läbi toitumise, toidulisandite, bioidentsete hormoonide, ravimtaimede ning säästva elustiili;\nErinevat tüüpi rasestumisvastased vahendid, nende tegelik mõju, millest üldiselt arstid ei räägi;\nKuidas reguleerida sassis tsüklit ilma antibeebipillideta ja kuidas nende pikaajalisest kasutamisest loobuda vältides tavapäraseid tagasilööke nagu akne, menstruatsioonide ja ovulatsioonide puudumine jne;\nVaata ka autori veebilehte https://www.larabriden.com/\nEbausukombeid laiast maailmast


Kust leida infot skolioosi kohta? • Füsioterapeut Sandra Joa\nSkolioos (loe siit täpsemalt) võib oluliselt muuta inimese käekäiku, aga tihti jääb ka kogu elu jooksul märkamatuks. Kuna skolioos on üpris vähelevinud, ei pruugi olla arstidel või õdedel, kes seda diagnoosivad, sulle kõiki vastuseid kohe anda. Mis saab edasi? Millised on ravivõimalused? Kas ma pean skolioosi operatsioonile minema? Kas sellest saab terveks? Mida kõik need võõrsõnad röntgeni vastusel tähendavad?\nKui mina umbes 13-14aastasena diagnoosi sain, ei osanud eriti keegi mulle ja mu emale selgitada miks see juhtus ja mis edasi saab. Ei osanud ka küsida, ausalt öeldes. Hakkasin idiopaatilise skolioosi mõistest ja põhjustest aru saama alles peale ülikooli lõpetamist, kui ise pidevalt juurde lugesin ning oma kogemusi jagasin. Googeldades tuli mõni üksik vastus, peamiselt viited erinevatele foorumitele, kust nõu küsiti. Olgem ausad, midagi positiivset või julgustavat sealt ei leidnud 🙂\nFacebooki grupp “Skolioos Eesti”\nPaar aastat tagasi, peale mitmeid skolioosispetsiifilisi kursuseid ning mõttevahetusi kolleegidega tegime mu kalli kursaõe Piret Tootsiga Facebooki grupi “Skolioos Eesti”. Grupi eesmärgiks on koondada kõik skolioosiga seonduvad küsimused ning sellest huvitatud või puudutatud inimesed ühte sõbralikku ruumi. Küsimused opratsioonide, igapäevaelu ja harjutuste kohta. Kontaktide ja info jagamine inimeste vahel, kes skolioosiga igapäevaselt tegelevad. Grupiga liitumiseks on vajalik kahele lihtsale küsimusele vastata, et teaksime, et sa pole robot ning oleksime kursis ootustega grupile. Ootame sind liituma!\nTeine suurepärane koht info leidmiseks ning toe saamiseks on skolioosiselts Katharina.\nSelts loodi 2018 ühendamaks skolioosi või muude lülisamba deformatsioonidega inimesi ning nende lähedasi. Korraldatakse skolioosispetsiifilisi grupitunde, päeva- ja suvelaagreid, infoseminare. Peamiselt osalevad seltsi üritustel noored, kes teevad skolioosispetsiifilisi harjutusi, kannavad skolioosi ravikorsetti või on opereeritud. Kuna korsettravi ei ole laialt Eestis levinud, veel, on väga toetav näha teisi noori samas olukorras, samu harjutusi tegemas. Skolioosiseltsi tegemistest 2019. aastal kirjutasin siin postituses.\n2020 korraldati kahjuks eriolukorra tõttu plaanitust vähem üritusi, kuid kohtuti kevadel grupitundidega Sütiste metsas, suvel Tallinnas päevalaagrites 6-8. juulil ning ka 28. augustil. Sügisel õnnestus läbi viia iganädalasi grupitunde. 2021 esimeses pooles sai grupitunde läbi viia vaid paaril korral veebruari kuus, kuid loodetavasti saab skolioosiselts korraldada suvelaagrit!\nSkolioosiseltsi päevalaager augustis 2020\nSkolioosi teaduspõhine ravi ning teadlikkus sellest diagnoosist on Eestis õnneks vähehaaval kasvamas. Minu ja mu kolleegide eesmärk on tööd selles suunas pidevalt jätkata. Kui tunned, et sul tekkis küsimusi või mõtteid, võid mulle alati ka otse kirjutada. Vastan rõõmuga 🙂


Aga mina kirjutan oma lugusid kiisudest. (Lehekülg 1) - Lood elust - Kassisõprade foorum\nAga mina kirjutan oma lugusid kiisudest.\nKassisõprade foorum » Lood elust » Aga mina kirjutan oma lugusid kiisudest.\n1 Teema autor: Ketsuuuu 06.11.2008 23:05:17\nTeema: Aga mina kirjutan oma lugusid kiisudest.\nMina tahan rääkida, mida mu loomadele teha meeldib, ja kuidas neil läheb.\nMissy - Püha Birma kiisu, neljakuune, armastab kõige rohkem mänguhiirekestega mängida, armastab piima limpsimist ( kohe, kui piimapaki kätte võtad, on tema KOHE kohal, et ega tema ometi ilma ei jää. Kahekuusena ajas ta lillepoti maha, ise sai mullaga kokku. Ise oli jumala hädas endaga, et tema valge kasukas on nüüd määritud ju. Ta nägi välja nagu süsimust kiisu, ainult silmad olid tohutult õnnetud, ja pisike virin kaasnes ka. Läks ilusti pessu, mis talle väga meeldis kusjuures. Nurrus, kui vesi peale läks.\nHommikul saab paki Sheba kassikonservi, samal ajal on ööpäevaringselt tal ees Royal Canini Kitten'i kassitoit, ja õhtul saab ka paki Sheba kassikonservi.\nHaily - Norra metskass, kahe-aastane, armastab väikseid kõlisevaid pallikesi ( sellised helerohelised, kus on see pinisev asi sees ). Piim ei meeldi üldse, ainult vesi on tema jaoks kõik! Ülekõige istuks süles, sõtkuks käppadega kõhtu ning nurruks nagu traktor. See on tema jaoks kõige tähtsam. Ja akna peal istumine on tema elu üks põhiosasid. Hommikul saab paki Sheba kassikonservi, samal ajal on ööpäevaringselt tal ees Royal Canini Hairball kassitoit, ja õhtul saab ka paki Sheba kassikonservi\nNelly - Norra metskass, kahe-aastane, armastab neid sulgi pulgakese otsas. Piim ja vesi meeldivad talle mõlemad, pole vahet, kumba joob. Toidu osas samuti hommikul saab paki Sheba kassikonservi, samal ajal on ööpäevaringselt tal ees Royal Canini Hairball kassitoit, ja õhtul saab ka paki Sheba kassikonservi.\nAkna peal olemine meeldib, eriti Haily'ga aknal istumine. Veel armastab ta kõrvatagant sügamist, see on tähtis asi. Süles olla eriti ei meeldi, kuid kõhu peal magamine on hea!


Hiiumaa vallas, Nõmme külas asuv Rebaseplatsi kinnistu 3,26 (135582873) - Osta.ee\nAntique items and artworks (16965)\nGlass and porcelain (6177)\nGame consoles (4967)\nSpare parts (7789)\nJewellery and valuables (17413)\nGlass, china, tableware (3945)\nBadges, medals and orders (25095)\nSoviet goods (10370)\nBank notes (13359)\nPostcards until 1945 (9057)\nPostcards from 1945 (14320)\nPocket calendars (4448)\nLabels and bottles (5087)\nPennants, emblems (3742)\nProducts for children (8316)\nBooks, newspapers (115835)\nBelles lettres (26290)\nHandbooks and textbooks (3235)\nClothing and shoes (99473)\nWomen's clothing (44020)\nGirls' clothing (10853)\nGirls' shoes (2963)\nTools, machinery, cunstruction (13041)\nConstruction materials (3058)\nOffice and business supplies, services (2896)\nRestaurant and kitchen appliances (489)\n3 850.00€ 22h, 43m\nItem ID: 135582873\nItem ID: 135582873 Item condition: old\n18 820.00 EUR\nFri 20.03.2020 13:22:07\nFri 03.04.2020 13:22:07\nKäina, Hiiumaa vald, Hiiumaa, Eesti\nReg. code 77000559 User since 19.07.2019\nKäina Osavalla Valitsus 100% e-store\nKäina Osavalla Valitsus — / 0 / view user's e-store\nMüüa Hiiumaa vallas, Nõmme külas asuv Rebaseplatsi kinnistu 3,26 ha sihtotstarve tootmismaa, katastritunnus 36801:001:0976.\nKinnistul asub endine EPT hoiuplats, mis on piiratud aiaga. Kinnistule on ladustatud kaevematerjale ja oksi. Elektriliitumine puudub. Kinnistu antakse üle tänases seisukorras. Kinnistuga tutvumiseks palume kokku leppida aeg Tõnu Koppel 5039410.


Valgustuse tarvikud - Supermarket\n-- Lambiposti kinnitused\nAvaleht » Kodu ja aed » Valgustuse tarvikud\nLambiposti kinnitused (0)\nLambivari vitstest 20 x 15 c..\nLooge koju või aeda eriline keskpunkt meie käsitsi valmistatud vitstest lambivarjuga! Meie rotangist lambivari on käsitsi valmistatud. Selle naturaalne värvus toob igale poole maalähedast võlu. Lambi keskel on pirni toetamiseks vastupidav metallraam...\nLooge koju või aeda eriline keskpunkt meie käsitsi valmistatud vi..\nLambivari vitstest 15 x 12 c..\nLambivari vitstest 50 x 30 c..\nLooge koju või aeda eriline keskpunkt meie käsitsi valmistatud vitstest lambivarjuga! Meie rotangist lambivari on käsitsi valmistatud. Selle valge värvus toob igale poole maalähedast võlu. Lambi keskel on pirni toetamiseks vastupidav metallraam. Olul..\nLambivari vitstest 45 x 28 c..\nLambivari vitstest 40 x 26 c..\nLambivari vitstest 25 x 17 c..\nLambivari vitstest 38 x 23 c..\nLambivari vitstest 30 x 20 c..


SFP Jämedateraline lubipahtel/peeneterline viimistluskrohv - SAKRET\nST BR(01) / Kividest telliskivi šabloonid\nST FS(01) / Maakivi muster šabloonid\nSFP Jämedateraline lubipahtel/peeneterline viimistluskrohv\nSobilik lubi- ja lubitsementkrohvidega krohvitud pindade õhukesekihiliseks viimistlemiseks\nEi sisalda tsementi\nAluspind peab olema tugev, kuiv, stabiilne ja ilma pragudeta. Puhastada nõrkadest, pudedatest ja irduvatest kihtidest nagu mustus, soolad, tolm, õli- või värvijäägid jne. Eriti tihedad ja siledad pinnad eelnevalt karestada. Aluspinnad kruntida krundiga Sakret SILICATE, Sakret TGW või lubjapiimaga. Naket soodustab samuti aluspinna niisutamine. Kinni katta kohad, mis ei ole ette nähtud pahteldamiseks(metallpinnad, aknaraamid, klaasid jne).\nKuivsegu segada külma veega puhtas anumas kuni ühetaolise massi tekkeni, pahtlisse ei tohi jääda segamata tükke. Lasta mördil seista ca 3 minutit ning korrata segamist. Tarduma hakkavasse segusse vett mitte lisada! Segu kanda aluspinnale pahtlilabida abil kihipaksusega 1 kuni 4 mm. Pind tasandada pahtlilabidaga. Pahteldatud pindu saab töödelda plast-, kummihõõrutiga või liivapaberiga. Soovitav on pinna järelniisutus. Pahteldatud pind on viimistletav vähemalt 24 h möödudes. Pahteldtud pinnad on viimistletavad Sakreti fassaadivärvidega KS, SKF, FM ja DP või siseviimistlusmaterjalidega. Optimaalne aluspinna ja välisõhu temperatuur kasutusajal +10°C kuni +25°C, vältida kõrgemaid, kui +30°C temperatuure ja miinuskraade.\n20 kg plastämbrid\n≥0,57 N/mm² (krohviklass CS I) ≥0,56 N/mm² A1 (mittepõlev) 1-4mm ≤ 0,5mm ca 1,3 kg/m²/1 mm kihipaksuse korral 12 kuud alates tootmiskuupäevast\nTTK SAKRET SFP SFP toimivusdeklaratsioon